open-index/open-wikipedia-markdown huggingface dataset:
এডুকেশন সিটি স্টেডিয়াম

**এডুকেশন সিটি স্টেডিয়াম** () কাতারের আল রাইয়ানে অবস্থিত একটি ফুটবল স্টেডিয়াম। এটি কাতারে অনুষ্ঠিতব্য ২০২২ ফিফা বিশ্বকাপের মাঠ হিসেবে নির্মাণ করা হয়েছে। এটি কাতার ফাউন্ডেশনের এডুকেশন সিটির বেশ কয়েকটি বিশ্ববিদ্যালয় ক্যাম্পাসের মধ্যে অবস্থিত। ফিফা বিশ্বকাপের পরে স্টেডিয়ামটি বিশ্ববিদ্যালয়ের অ্যাথলেটিক দলগুলির ব্যবহারের জন্য ২৫,০০০ আসন রেখে দিবে। ২০২০ সালের ৩রা সেপ্টেম্বর তারিখে স্টেডিয়ামটিতে প্রথম আনুষ্ঠানিক ম্যাচের আয়োজন করা হয়েছে, সে সময় এখানে ২০২০–২১ মৌসুমের কাতার স্টার্স লিগের খেলা অনুষ্ঠিত হয়েছে।

## নির্মাণ
নির্মাণ সামগ্রীর ২০ শতাংশ সবুজ রঙ দ্বারা চিহ্নিত করা এই স্টেডিয়ামটি বিশ্বের সবচেয়ে পরিবেশগতভাবে টেকসই স্টেডিয়ামের মধ্যে একটি। ২০১৯ সালের মে মাসে এডুকেশন সিটি স্টেডিয়াম পাঁচ-তারকা জিএসএএস রেটিং অর্জন করেছে।

এটির নির্মাণ ঠিকাদার হলো জেপিএসি জেভি, যারা প্রধান নকশা স্থপতি হিসেবে প্যাটার্ন ডিজাইনকে এবং প্রকৌশল নকশার জন্য বুরো হ্যাপল্ডকে নিযুক্ত করেছে।

স্টেডিয়ামের নির্মাণ কাজ ২০২০ সালের জুন মাসে সম্পন্ন হয়েছে এবং ২০২০ সালের ১৫ই জুন তারিখে এটি আনুষ্ঠানিকভাবে উদ্বোধন করা হয়েছে।

## ২০১৯ ও ২০২০ ফিফা ক্লাব বিশ্বকাপ
২০১৯ সালের ৩০শে সেপ্টেম্বর তারিখে ফিফা ঘোষণা করেছিল যে, কাতারে অনুষ্ঠিত ২০১৯ ফিফা ক্লাব বিশ্বকাপের তৃতীয় স্থান নির্ধারণী এবং ফাইনাল ম্যাচ এই স্টেডিয়ামে আয়োজিত হবে। স্টেডিয়ামটি সেমি-ফাইনালে লিভারপুলের প্রথম ম্যাচও আয়োজন করতো, তবে ২০১৯ সালের ৭ই ডিসেম্বর তারিখে এডুকেশন সিটি স্টেডিয়ামের আনুষ্ঠানিক উদ্বোধন ২০২০ সালের শুরু পর্যন্ত স্থগিত করা হয়েছিল। এর ফলে লিভারপুলের প্রথম ম্যাচ, ফাইনাল এবং তৃতীয় স্থান নির্ধারণী – সবগুলো ম্যাচই দোহার খলিফা আন্তর্জাতিক স্টেডিয়ামে স্থানান্তরিত হয়েছিল।

২০২০ ফিফা ক্লাব বিশ্বকাপ পুনরায় কাতারে অনুষ্ঠিত হয় এবং এসময় এডুকেশন সিটি স্টেডিয়াম ম্যাচ আয়োজনের জন্য প্রস্তুত ছিল। দ্বিতীয় পর্বের একটি ম্যাচ, একটি সেমি-ফাইনাল ম্যাচ, তৃতীয় স্থান নির্ধারণী ম্যাচ এবং বায়ার্ন মিউনিখ ও ইউএএনএলের মধ্যকার ফাইনাল ম্যাচ এই স্টেডিয়ামে অনুষ্ঠিত হয়েছিল।

## তথ্যসূত্র

বিষয়শ্রেণী:২০২২ ফিফা বিশ্বকাপের স্টেডিয়াম
বিষয়শ্রেণী:কাতারের ফুটবল মাঠ
বিষয়শ্রেণী:২০২০-এ সম্পন্ন ক্রীড়া মাঠ
বিষয়শ্রেণী:২০৩০ এশিয়ান গেমসের মাঠ
রুশা চট্টোপাধ্যায়

**রুশা চট্টোপাধ্যায়** একজন ভারতীয় বাঙালি অভিনেত্রী ও মডেল। তিনি মূলত বাংলা ধারাবাহিকে অভিনয় করেন। তার অভিনীত টিভি ধারাবাহিক তোমায় আমায় মিলে খুব জনপ্রিয় হয় এবং তিনি ঊষসী নামে পরিচিত হন।

## প্রথম জীবন
তিনি ১৯৯৪ সালের ২৩ জানুয়ারি ভারতের পশ্চিমবঙ্গের কলকাতায় জন্মগ্রহণ করেন। তার এক ভাই আছে। স্কুলের  সময় থেকে তিনি নাচ ও ক্রীড়া পাগল। তিনি সিকিম মণিপাল বিশ্ববিদ্যালয় থেকে স্নাতক করেন।

## পেশা
তিনি তার অভিনয় জীবন শুরু করেন ২০০৯  সালে স্টার জলসার ওগো বধূ সুন্দরীতে লাবণ্য চরিত্রে অভিনয়ের মাধ্যমে।  এরপর ২০১৩ সালে স্টার জলসার তোমায় আমায় মিলেতেঅভিনয় করেন। ২০১৭ সালে তিনি কুসুম দোলাতে অভিনয় করেন। ২০১৭  সালেই তিনি সোমরাজ মাইতির সাথে জি বাংলা সিনেমার রোমান্টিক ছবি জয় মা দুর্গা তে অভিনয় করেন। তিনি জি বাংলার সাত ভাই চম্পা (টেলিভিশন ধারাবাহিক)তে পারুলের ভূমিকায় অভিনয় করেন।

এছাড়া তিনি হইচই এর ওয়েব ধারাবাহিক *জাপানি টয়*তে অভিনয় করেন। অবশেষে অভিনেতা একটি জাতীয় চ্যানেলে আসন্ন হিন্দি সিরিয়াল তেরে লিয়েতে অভিনয় করার প্রস্তাব পান।

### টেলিভিশন

### চলচ্চিত্র

* জয় মা দুর্গা
* ফোস্টা‌র

### ওয়েব ধারাবাহিক

* *জাপানি টয়*
* ইটস কমপ্লিকেটেট

## তথ্যসূত্র
 

## বহিঃসংযোগ

* 
* 

বিষয়শ্রেণী:১৯৯৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:বাঙালি টেলিভিশন অভিনেত্রী
বিষয়শ্রেণী:ভারতীয় অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:বাংলা চলচ্চিত্র অভিনেত্রী
ফলক রশিদ রায়

**ফলক রশিদ রায়** একজন ভারতীয় অভিনেত্রী । তিনি  *খোয়াইশে* *- দ্য ডিজায়ার্স অব দ্য লস্ট*, *[[পরিণীতা (২০১৯-এর চলচ্চিত্র)]]* এবং *মায়াকুমারী* তে অভিনয় করেন।  

## প্রথম জীবন
তিনি এক মধ্যবিত্ত পরিবারে জন্মগ্রহণ করেন। তার বাবা মুসলিম ও মা হিন্দু। তার এক ভাই আছে। তার পরিবারে কখনো ধর্মকর্ম করতে জোর করা হয় নি।  তিনি লরেটো ধর্মতলা স্কুলে পড়েছেন।

## ব্যক্তিগত জীবন
তিনি ২০১৮ সালের ১৯ নভেম্বর পরিচালক নীল রায়কে বিয়ে করেন। হানি নামে তার একটি গোল্ডেন রিট্রিভার কুকুর আছে।

## পেশা
তিনি মডেলিং দিয়ে শোবিজ জগতে পা রাখেন।তিনি বিভিন্ন বিজ্ঞাপনে কাজ করেছেন। যেমন- ম্যাক্স ফ্যাশন। তিনি তার অভিনয় জীবন শুরু করেন  খোয়াইশে - ডিজায়ার্স অফ দ্য লস্ট দিয়ে। ২০১৯ সালের বাংলা চলচ্চিত্র পরিণীতা দিয়ে তার বড় পর্দায় অভিষেক হয়। তিনি একটি বিশিষ্ট প্রতিভা ব্র্যান্ড এফফেস এর বিপণন দলের প্রধানও।

## কাজ
**খোয়াইশে* *- দ্য ডিজায়ার্স অব দ্য লস্ট  -* একটি শর্ট ফিল্ম । এটির পরিচালক  নীল রায়। এতে নায়ক ছিল শন বন্দ্যোপাধ্যায়। এটি পুণে আন্তর্জাতিক শর্ট ফিল্ম ফেস্টিভ্যাল (২০১৯), কলকাতা ইন্টারন্যাশনাল ফিল্ম ফেস্টিভ্যাল ২০১৯ এবং এল আই আই আফ টি  এর সেমি ফাইনালিস্ট ছিল। এটি লোনাভালা ইন্টারন্যাশনাল ফিল্ম ফেস্টিভ্যাল ২০১৯ এ অফিসিয়ালি নির্বাচিত হয়েছিল।
**[[পরিণীতা (২০১৯-এর চলচ্চিত্র)]]*   
**মায়াকুমারী* 
*নির্বাণধামের জোড়া খুন 
*এফ আই আর

## পুরস্কার
* কলকাতা গ্লিটজ অ্যাওয়ার্ড ২০২০ - চলচ্চিত্রে সবচেয়ে স্টাইলিশ নতুন মুখ (মহিলা)

## তথ্যসূত্র

## বহিঃসংযোগ
* 
* 
*

বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:বাঙালি টেলিভিশন অভিনেত্রী
বিষয়শ্রেণী:ভারতীয় অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:বাংলা চলচ্চিত্র অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:কলকাতার অভিনেত্রী
নাসিমা সাইফি

**নাসিমা সাইফি** (, জন্ম: ২৯ অক্টোবর ১৯৮৮) একজন আলজেরীয় নারী প্যারালিম্পিক অ্যাথলেট, যিনি এফ৫৮ বিভাগের নিক্ষেপ ইভেন্টগুলোতে প্রতিদ্বন্দ্বিতা করে থাকেন। গোলক ও চাকতি নিক্ষেপে পারদর্শী এই মল্লক্রীড়াবিদ দুই বারের প্যারালিম্পিক স্বর্ণপদক জয়ী এবং তিন বারের বিশ্ব চ্যাম্পিয়ন।

## প্রারম্ভিক জীবন
নাসিমা ১৯৮৮ সালে আলজেরিয়ার মিলা প্রদেশে জন্মগ্রহণ করেন। জন্মের সময় তিনি স্বাভাবিক ছিলেন। কিন্তু দশ বছর বয়সে (১৯৯৮ সালে) এক সড়ক দুর্ঘটনায় গাড়ির আঘাতে তিনি তার বাম পা হারান। পরবর্তীতে নাসিমার সময় কাটানোর মতো কাজ দরকার বুঝতে পেরে তার বাবা তাকে অ্যাথলেটিক্সের প্রতি উৎসাহিত করেন। তিনি মিলা হ্যান্ডিস্পোর্ট ক্লাবে যোগ দেন এবং সেখানেই প্রশিক্ষণ গ্রহণ করেন।

## কর্মজীবন
আন্তর্জাতিক পর্যায়ে নাসিমার অভিষেক হয় নেদারল্যান্ডসের আসেন শহরে অনুষ্ঠিত ২০০৬ আইপিসি অ্যাথলেটিক্স বিশ্ব চ্যাম্পিয়নশিপে। সেখানে তিনি গোলক ও চাকতি নিক্ষেপে অংশগ্রহণ করেন এবং দুটি ইভেন্টেই পঞ্চম স্থান অধিকার করেন। ২০০৮ সালে নাসিমা প্রথমবারের মতো গ্রীষ্মকালীন প্যারালিম্পিকে অংশ নেন। চীনের বেইজিংয়ে অনুষ্ঠিত এই আসরেও তিনি গোলক ও চাকতি নিক্ষেপে অংশগ্রহণ করেন এবং যথাক্রমে দশম ও চতুর্থ স্থান অর্জন করেন।

নাসিমার প্রথম আন্তর্জাতিক সাফল্য আসে ক্রাইস্টচার্চে অনুষ্ঠিত ২০১১ আইপিসি অ্যাথলেটিক্স বিশ্ব চ্যাম্পিয়নশিপে। সেখানে তিনি ৪০.৯৯ মিটার দূরত্বে চাকতি নিক্ষেপ করে স্বর্ণপদক জিতে নেন, আর গোলক নিক্ষেপে অধিকার করেন নবম স্থান। পরের বছর লন্ডনে অনুষ্ঠিত ২০১২ প্যারালিম্পিক গেমসেও তিনি চাকতি নিক্ষেপে স্বর্ণপদক জয় করেন, যা তাকে বিশ্ব চ্যাম্পিয়নের পাশাপাশি প্যারালিম্পিক চ্যাম্পিয়নের খেতাবও এনে দেয়।

লিওঁতে অনুষ্ঠিত ২০১৩ আইপিসি অ্যাথলেটিক্স বিশ্ব চ্যাম্পিয়নশিপে তিনি চাকতি নিক্ষেপে স্বর্ণপদক পুনরুদ্ধারের পাশাপাশি গোলক নিক্ষেপে ব্রোঞ্জ পদক পান, যা আন্তর্জাতিক পর্যায়ে এই ইভেন্টে তার প্রথম সাফল্য। এর দুই বছর পর দোহায় প্রতিযোগিতাটির পরবর্তী আসরেও তিনি চাকতি নিক্ষেপে স্বর্ণপদক ধরে রাখেন।

২০১৬ সালে রিউ দি জানেইরুতে অনুষ্ঠিত গ্রীষ্মকালীন প্যারালিম্পিকের ১৫তম আসরে নাসিমা ব্যক্তিগত রেকর্ডের তুলনায় কিছুটা খারাপ পারফর্ম করেও (৩৩.৩৩ মিটার) স্বর্ণপদক জয় করেন। ২০১১ সালের পর থেকে প্যারালিম্পিক জগতে এই ইভেন্টে তিনি অপ্রতিদ্বন্দ্বী হয়ে ওঠেন। সেইসঙ্গে তিনি গোলক নিক্ষেপে রৌপ্য পদক জয় করেন, যা প্যারালিম্পিকে এই ইভেন্টে তার প্রথম পদক। ২০১৭ সালে লন্ডনে অনুষ্ঠিত আইপিসি অ্যাথলেটিক্স বিশ্ব চ্যাম্পিয়নশিপে তিনি চাকতি নিক্ষেপ ও গোলক নিক্ষেপ উভয় ইভেন্টেই প্রথম স্থান অধিকার করেন।

## তথ্যসূত্র

## বহিঃসংযোগ
* 

বিষয়শ্রেণী:জীবিত ব্যক্তি
বিষয়শ্রেণী:১৯৮৮-এ জন্ম
বিষয়শ্রেণী:আলজেরিয়ার প্যারালিম্পিক অ্যাথলেট
বিষয়শ্রেণী:২০১৬ গ্রীষ্মকালীন প্যারালিম্পিকে মল্লক্রীড়াবিদ (ট্র্যাক অ্যান্ড ফিল্ড)
বিষয়শ্রেণী:২০১২ গ্রীষ্মকালীন প্যারালিম্পিকে মল্লক্রীড়াবিদ (ট্র্যাক অ্যান্ড ফিল্ড)
বিষয়শ্রেণী:২০০৮ গ্রীষ্মকালীন প্যারালিম্পিকে মল্লক্রীড়াবিদ (ট্র্যাক অ্যান্ড ফিল্ড)
বিষয়শ্রেণী:২০১৬ গ্রীষ্মকালীন প্যারালিম্পিকে পদক বিজয়ী
বিষয়শ্রেণী:২০১২ গ্রীষ্মকালীন প্যারালিম্পিকে পদক বিজয়ী
বিষয়শ্রেণী:আলজেরীয় মল্লক্রীড়াবিদ
বিষয়শ্রেণী:মিলা প্রদেশের ব্যক্তি
বিষয়শ্রেণী:আফ্রিকান গেমসে পদক বিজয়ী
উপবিষ্ট জীবনচর্যা

[থাম্ব|ডান|[ব্যায়ামের নতুন ঝোঁকসমূহ|উপবিষ্ট আচার-আচরণের বৃদ্ধি যেমন টেলিভিশন দেখা উপবিষ্ট জীবনচর্যার একটি বৈশিষ্ট্য]]

**উপবিষ্ট জীবনচর্যা** বা **শারীরিক পরিশ্রম-বিমুখ জীবনচর্যা** () বলতে সক্রিয় জীবনচর্যার বিপরীত এক ধরনের জীবনচর্যাকে বোঝায়, যাতে শারীরিক পরিশ্রমের স্থান খুবই কম বা নেই বললেই চলে। উপবিষ্ট জীবনচর্যা পালনকারী ব্যক্তির প্রায়ই কোনও আসনে উপবিষ্ট বা বসে থাকেন বা বিছানায় বা অন্যত্র শুয়ে থাকেন এবং এভাবেই দিনের সিংহভাগ সময় জুড়ে সামাজিক কর্মকাণ্ডে অংশগ্রহণ করেন, টেলিভিশন দেখেন, ভিডিও গেম খেলেন, বই বা পত্রপত্রিকা পড়েন, মুঠোফোন বা কম্পিউটার ব্যবহার করেন। উপবিষ্ট জীবনচর্যা স্বাস্থ্যের অবনতি এবং বহুসংখ্যক প্রতিরোধযোগ্য মৃত্যুর কারণ হতে পারে।

উপবিষ্ট অবস্থায় কাটানো সময়ের পরিমাণ উপবিষ্ট জীবনচর্যা পরিমাপ করার সবচেয়ে সাধারণ উপায়। বিশ্বের প্রাপ্তবয়স্ক জনসমষ্টির প্রায় ৪৭%-কে প্রতিনিধিত্বকারী একটি বৈশ্বিক পর্যালোচনাতে বেরিয়ে এসেছে যে প্রতিদিন গড়ে একজন প্রাপ্তবয়স্ক মানুষ ৪.৭ ঘণ্টা উপবিষ্ট থাকেন, তবে উপবিষ্ট সময়ের প্রকৃত মান এই নিজ-থেকে-প্রতিবেদনকৃত মানের চেয়ে প্রায় ২ ঘণ্টা বেশি হওয়া সম্ভব।

পর্দায় কাটানো সময় (Screen time) বলতে একজন ব্যক্তি টেলিভিশন, কম্পিউটারের মনিটর, মুঠোফোন বা ট্যাবলেটের পর্দার দিকে তাকিয়ে যে সময় ব্যয় করেন, তাকে নির্দেশ করেন। মাত্রাতিরিক্ত পর্দায় কাটানো সময়ের সাথে স্বাস্থ্য হানিকর ফলাফলের সম্পর্ক রয়েছে।

## আরও দেখুন
* নয়টা-পাঁচটা
* মোটরযানের উপর নির্ভরশীলতা
* শৈশবকালীন অতিস্থূলতা
* সমাজের উপর মোটরগাড়ির প্রভাবসমূহ
* ব্যায়ামের নতুন ঝোঁকসমূহ
* অলসতা
* ব্যায়ামের স্নায়ুজৈবিক প্রভাবসমূহ 
* অতিস্থূলতা ও হাঁটা 
* সরল জীবনযাপন 
* আলস্য (মহাপাপ) 
* কাজপাগল 
* শারীরিক শিক্ষার ঘাটতি 
* পর্দায় কাটানো সময়

## তথ্যসূত্র

## বহিঃসংযোগ
* 
* 
* 

বিষয়শ্রেণী:বিকল্প জীবনচর্যা
বিষয়শ্রেণী:অতিস্থূলতা
বিষয়শ্রেণী:চিকিৎসাবিজ্ঞান পরিভাষা
২০২১ অস্ট্রিয়া নারী ক্রিকেট দলের ইতালি সফর

অস্ট্রিয়া নারী ক্রিকেট দল পাঁচটি টোয়েন্টি২০ আন্তর্জাতিক (টি২০আই) ম্যাচ খেলার জন্য ২০২১ সালের আগস্ট মাসে ইতালি সফর করে। ম্যাচগুলো রোমের স্পিনাচেতো এলাকার রোমা ক্রিকেট মাঠে অনুষ্ঠিত হয়। এ সিরিজের ম্যাচগুলো ছিল ইতালি দলের প্রথম আনুষ্ঠানিক নারী টি২০ আন্তর্জাতিক ম্যাচ। শুরুতে জার্সিকে নিয়ে একটি ত্রিদেশীয় সিরিজ আয়োজনের পরিকল্পনা থাকলেও কোভিড-১৯-এর কারণে যাতায়াতের নিষেধাজ্ঞা থাকায় তা বাস্তবায়ন করা যায়নি।

সিরিজের প্রথম ম্যাচে ইতালি ৮ উইকেটে জয়লাভ করে। সিরিজের পরবর্তী তিন ম্যাচে অস্ট্রিয়া জয় পাওয়ায় এক ম্যাচ হাতে রেখে তারা সিরিজ জয় করে। শেষ ম্যাচে ইতালি অস্ট্রিয়াকে ১ রানে পরাজিত করলে অস্ট্রিয়া ৩-২ ব্যবধানে সিরিজে জয়ী হয়।

## দলীয় সদস্য

## টি২০আই সিরিজ
### ১ম টি২০আই

### ২য় টি২০আই

### ৩য় টি২০আই

### ৪র্থ টি২০আই

### ৫ম টি২০আই

## তথ্যসূত্র

## বহিঃসংযোগ
* ইএসপিএনক্রিকইনফোতে সিরিজের প্রধান পাতা 

অস্ট্রিয়া ২০২১
বিষয়শ্রেণী:২০২১-এ আন্তর্জাতিক ক্রিকেট প্রতিযোগিতা
তানজানিয়ার ভূগোল

তানজানিয়া অনেকগুলো হ্রদ, জাতীয় উদ্যান এবং আফ্রিকার সর্বোচ্চ পর্বত মাউন্ট কিলিমাঞ্জারো () নিয়ে গঠিত। উত্তর-পূর্ব তানজানিয়া পাহাড়ি হলেও মধ্যাঞ্চল তৃণভূমিতে আচ্ছাদিত একটি বড় মালভূমির অংশ। উগান্ডা এবং কেনিয়ার সাথে থাকা এর উত্তর সীমান্তে ভিক্টোরিয়া হ্রদের দক্ষিণাংশ পড়েছে।
প্রশাসনিকভাবে, তানজানিয়া ৩০টি অঞ্চলে বিভক্ত, যার ২৫টি মূল ভূখণ্ডে এবং ৩টি উঙ্গুজায় (অনানুষ্ঠানিকভাবে জাঞ্জিবার দ্বীপ নামে পরিচিত) ও ২টি পেম্বা দ্বীপে।

## পরিসংখ্যান

**অবস্থান:** আফ্রিকার পূর্বাংশে ভারত মহাসাগরের প্রান্তে কেনিয়া ও মোজাম্বিকের মধ্যে।

**ভৌগোলিক স্থানাঙ্ক:** ।

**মহাদেশ:** আফ্রিকা।

**আয়তন:**
*টীকা:* মাফিয়া, পেম্বা ও উঙ্গুজা সহ।
**মোট:* ;
**স্থল:*  ;
**জল:* ।

**স্থল সীমানা:**
**মোট:* ;
**সীমান্তবর্তী দেশসমূহ:* বুরুন্ডি , কেনিয়া , মালাউই , মোজাম্বিক , রুয়ান্ডা , উগান্ডা , জাম্বিয়া , গণপ্রজাতন্ত্রী কঙ্গো ।
**জলসীমা:** ।

**সমুদ্রসীমা:**
**বিশেষ অর্থনৈতিক এলাকা:*  এবং ;
**টেরিস্ট্রিয়াল সমুদ্রসীমা:* ।

**ভূলেখ:** উপকূলীয় এলাকায় সমতলভূমি; মধ্যাঞ্চল মালভূমি; উত্তর ও দক্ষিণাংশ উচ্চভূমি।

**ভূমি-রেখা:**
**সর্বনিম্ন:*  ভারত মহাসাগর - ০ মি;
**সর্বোচ্চ:* মাউন্ট কিলিমাঞ্জারো - ।

**প্রাকৃতিক সম্পদ:**
জলবিদ্যুত, টিন, ফসফেট, আকরিক লৌহ, কয়লা, হীরক, জেমস্টোন, স্বর্ণ, প্রাকৃতিক গ্যাস, নিকেল।

**ভূমির ব্যবহার:**
**আবাদযোগ্য ভূমি:*          ১২.২৫%;
**স্থায়ী শষ্য:*                 ১.৭৯%;
**অন্যান্য:*                 ৮৫.৯৬% (২০১১)।

**সেচের আওতাভূক্ত ভূমি:**  (২০০৩)।

**মোট নবায়নযোগ্য পানি সম্পদ:**  (২০১১)।

**প্রাকৃতিক দূর্যোগ:**
* বর্ষাকালে মালভূমির কেন্দ্রস্থলে বন্যার প্রাদুর্ভাব; খরা;
**অগ্ন্যুত্পাত:* সীমিত অগ্ন্যুত্পাত কার্যক্রম সংগঠিত হয়; ও১ ডোইনো লেঙ্গি (উচ্চতা - ) সাম্প্রতিক সময়ে লাভা উদ্গিরণ করেছে; কিউও এবং মেরু সহ অন্যান্যগুলোর অগ্ন্যুত্পাত কার্যক্রম সংগঠিত হওয়ার ঐতিহাসিক তথ্য আছে।

## তথ্যসূত্র

## বহিঃসংযোগ
দৈনিক হিন্দুস্থান

***দৈনিক হিন্দুস্থান***  ভারতের একটি মারাঠি ভাষার দৈনিক সংবাদপত্র। এটি প্রয়াত শ্রী বালকৃষ্ণ বিষ্ণু মারাঠে কর্তৃক মহারাষ্ট্রের অমরাবতীতে ১৯৪৭ সালে প্রতিষ্ঠিত হয়েছিল।

## বহিঃসংযোগ

* 
হি
হি
হি
হি
ইসলামী বর্ষের তালিকা

এটি **[[হিজরি সন|হিজরী বছরের]] একটি তালিকা** (**হিজরি বছর** অথবা **হিজরি** ) ও সাথে প্রযোজ্য ক্ষেত্রে সাধারণ যুগের বছর দেওয়া হয়েছে। এই তালিকায় ১২৯৮ হিজরি (১৮৮০/১৮৮১ খ্রিষ্টাব্দ) থেকে হিজরি বছরের জন্য গ্রেগরীয় তারিখ অনুসারে ১ মুহররম, গ্রেগরীয় তারিখ, ইসলামি বর্ষপঞ্জির প্রথম দিন দেওয়া হয়েছে।

প্রথম হিজরি বছর (হিজরি ১) জুলীয় বর্ষপঞ্জি অনুসারে ১৫ জুলাই ৬২২ বা ১৬ জুলাই ৬২২ খ্রিষ্টাব্দে শুরু হয় বলে মনে করা হয়। এর আগের বছরগুলিকে "হিজরির আগের বছর" হিসাবে গণনা করা হয়।

নীতিগতভাবে, প্রতিটি ইসলামি মাস সূর্যাস্তের সময় নতুন অর্ধচন্দ্র (নতুন চাঁদ) দেখার মাধ্যমে শুরু হয়। এই কারণে, পঞ্জিকা পর্যবেক্ষণমূলক অবস্থার উপর নির্ভরশীল এবং ভবিষ্যদ্বাণী করা বা নিশ্চিতভাবে পুনর্গঠন করা যায় না, তবে অ্যালগরিদমভাবে তারিখ নির্ধারণ করে ছকবদ্ধ বর্ষপঞ্জিকাগুলি ব্যবহার করা যায়। এই কারণে, ঐতিহ্য বা দেশগুলির উপর নির্ভর করে তারিখ দুই দিন পর্যন্ত পরিবর্তন হতে পারে।

## মধ্যযুগীয়

; প্রাথমিক মুসলিম বিজয় (রাশিদুন, উমাইয়া খেলাফত)

হিজরি ১ (১৫/১৬ জুলাই ৬২২ - ৩/৪ জুলাই ৬২৩),
,
,
,
,
,
,
,
,
,
,
,
,
 ;
 ;

; ইসলামি স্বর্ণযুগ
,
,
,
,
,
,
,
,
,
,
;

; ইলখানতে, তৈমুরিদ সাম্রাজ্য, মামলুক
,
;
,
,
;

## প্রাক-আধুনিক
; মুসলিম সাম্রাজ্য (অটোমান সাম্রাজ্য, সাফাবিদ, মুঘল সাম্রাজ্য)
,
,
,
,
: *[[গ্রেগরীয় বর্ষপঞ্জি]]র সূচনা*,
,
,
,
,
,
,
,
,
,
,
,
,
,
,
,
,
,
,
,
,
,
,
,
,
,
,
,
হিজরি ১২৭০ (৩/৪ অক্টোবর ১৮৫৩– ২৩/২৪ সেপ্টেম্বর ১৮৫৪)।

## আধুনিক

## আরো দেখুন

* ইসলামি বর্ষপঞ্জি
* হিজরি সন
* টেবুলার ইসলামিক ক্যালেন্ডার
* সৌর হিজরী ক্যালেন্ডার
* রুমি ক্যালেন্ডার

## তথ্যসূত্র

### গ্রন্থপঞ্জি

* Caetani, Leone, *Chronographia Islamica, ossia riassunto cronologico della storia di tutti i popoli musulmani dall'anno ১ all'anno ৯২২ della Higrah (৬২২–১৫১৭ dell'Èra Volgare), corredato della bibliografia di tutte le Principali fonti stampate e manoscrit* প্যারিস: Librairie Paul Geuthner, [১৯১২/২২]) [মাত্র ৫ টি ফ্যাসিক্যাল, ১ থেকে ১৩২ AH (৬২২/২৩ থেকে ৭৪৯/৫০ CE) সময়কাল জুড়ে প্রকাশিত হয়েছিল]।

## বহিঃসংযোগ

* "মুহররম নতুন বছর", টাইমএন্ডডেট ডটকম, ২০১২, ওয়েব: টিডি ।
* "ক্রিসেন্ট চাঁদের দৃশ্যমানতা এবং ইসলামী বর্ষপঞ্জি", মার্কিন নৌবাহিনী, usno.navy.mil, ওয়েবপেজ: USNO-cres  ।
* রবার্ট হ্যারি ভ্যান জেন্ট, ইসলামিক-ওয়েস্টার্ন ক্যালেন্ডার কনভার্টার (গাণিতিক বা টেবুলার ক্যালেন্ডারের উপর ভিত্তি করে)
* ইসলামিক তারিখ রূপান্তরকারী

বিষয়শ্রেণী:বিষয় অনুযায়ী বছরের তালিকা
দ্য ডেকান টাইমস

থাম্ব|ডেকান টাইমস নিউজ লোগো।
***দ্য ডেকান টাইমস***  ছিল একটি ইংরেজি দৈনিক সংবাদপত্র, যা মাদ্রাজ প্রেসিডেন্সির মাদ্রাসে প্রকাশিত হয়েছিল। এটি ১৯৩৮ সালে নাগানচিকেথ চিন্নামুত্তেভি দ্বারা প্রকাশিত হয়েছিল। 

## তথ্যসূত্র

 
বিষয়শ্রেণী:হায়দ্রাবাদের সংবাদপত্র
বিষয়শ্রেণী:ভারতের দৈনিক সংবাদপত্র
বিষয়শ্রেণী:ভারতের ইংরেজি ভাষার সংবাদপত্র
বিষয়শ্রেণী:ভারতের সাপ্তাহিক সংবাদপত্র
বিষয়শ্রেণী:১৯৩৮-এ প্রতিষ্ঠিত সংবাদপত্র
বিষয়শ্রেণী:১৯৩৮-এ ভারতে প্রতিষ্ঠিত
বিষয়শ্রেণী:ভারতের বিলুপ্ত সংবাদপত্র
বিষয়শ্রেণী:বিলুপ্ত সাপ্তাহিক সংবাদপত্র
বিষয়শ্রেণী:১৯৫০-এ ভারতে বিলুপ্ত
মানা পার্টি (ভারত)

**মানা পার্টি** ('আমাদের পার্টি') ভারতের অন্ধ্র প্রদেশের একটি রাজনৈতিক দল। এটি ২০০৭ সালে প্রতিষ্ঠিত হয়েছিল। এমএলসি কাসানী জ্ঞানেশ্বর দলের সভাপতি।   দলটি অনগ্রসর জাতি স্বার্থের প্রতিনিধিত্ব করতে চায়। 

## তথ্যসূত্র

 
বিষয়শ্রেণী:ভারতের রাজনৈতিক দল
বিষয়শ্রেণী:২০০৭-এ অন্ধ্রপ্রদেশে প্রতিষ্ঠিত
বিষয়শ্রেণী:অন্ধ্রপ্রদেশের রাজনৈতিক দল
বিষয়শ্রেণী:২০০৭-এ প্রতিষ্ঠিত রাজনৈতিক দল
অ্যালেক্স পলসেন

**অ্যালেক্সান্ডার পলসেন** (; জন্ম: ৪ জুলাই ২০০২; **অ্যালেক্স পলসেন** নামে সুপরিচিত) হলেন একজন নিউজিল্যান্ডীয় পেশাদার ফুটবল খেলোয়াড়। তিনি বর্তমানে নিউজিল্যান্ডের পেশাদার ফুটবল লিগের দ্বিতীয় স্তর নিউজিল্যান্ড কেন্দ্রীয় লিগের ক্লাব লোয়ার হাট সিটি এবং নিউজিল্যান্ড অনূর্ধ্ব-২৩ দলের হয়ে গোলরক্ষক হিসেবে খেলেন।

২০১৮ সালে, পলসেন নিউজিল্যান্ড অনূর্ধ্ব-১৭ দলের হয়ে নিউজিল্যান্ডের বয়সভিত্তিক পর্যায়ে অভিষেক করেছিলেন।

## প্রারম্ভিক জীবন
অ্যালেক্সান্ডার পলসেন ২০০২ সালের ৪ঠা জুলাই তারিখে নিউজিল্যান্ডে জন্মগ্রহণ করেছেন।

## আন্তর্জাতিক ফুটবল
পলসেন জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত নিউজিল্যান্ড অনূর্ধ্ব-২৩ দলে স্থান পেয়েছেন।

## তথ্যসূত্র

## বহিঃসংযোগ
* 
* 
* 
* 

বিষয়শ্রেণী:২০০২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:নিউজিল্যান্ডীয় ফুটবলার
বিষয়শ্রেণী:২০২০ গ্রীষ্মকালীন অলিম্পিকের ফুটবলার
বিষয়শ্রেণী:ওয়েলিংটন ফিনিক্স ফুটবল ক্লাবের খেলোয়াড়
বিষয়শ্রেণী:২০২৪ গ্রীষ্মকালীন অলিম্পিকের ফুটবলার
বিষয়শ্রেণী:নিউজিল্যান্ডের আন্তর্জাতিক ফুটবলার
বিষয়শ্রেণী:এ-লিগের খেলোয়াড়
বিষয়শ্রেণী:এএফসি বোর্নমাথের খেলোয়াড়
বিষয়শ্রেণী:পুরুষ ফুটবল গোলরক্ষক
বিষয়শ্রেণী:দক্ষিণ আফ্রিকান বংশোদ্ভূত নিউজিল্যান্ডীয় ব্যক্তি
বিষয়শ্রেণী:ইংল্যান্ডে প্রবাসী পুরুষ ফুটবলার
বিষয়শ্রেণী:একস্ত্রাক্লাসার খেলোয়াড়
বিষয়শ্রেণী:নিউজিল্যান্ড ফুটবল চ্যাম্পিয়নশিপের খেলোয়াড়
বিষয়শ্রেণী:নিউজিল্যান্ডের আন্তর্জাতিক যুব ফুটবলার
বিষয়শ্রেণী:লেখিয়া গদাইস্কের খেলোয়াড়
শায়খুল হিন্দ মাওলানা মাহমুদ হাসান মেডিকেল কলেজ

**শায়খুল হিন্দ মাওলানা মাহমুদ হাসান মেডিকেল কলেজ** (সংক্ষেপে **এস.এম.এম.এইচ. মেডিকেল কলেজ**) ভারতের উত্তরপ্রদেশের সাহারানপুর জেলায় অবস্থিত একটি মেডিকেল কলেজ। পূর্বে এটিকে কাশীরাম মেডিকেল কলেজ বলা হত। এটি এমসিআই কর্তৃক পরিদর্শনের পর ২০১৫ সালে ১ম মৌলিক ব্যাচে ভর্তির অনুমতিপত্র দেওয়া হয়। ভারতের স্বাধীনতা সংগ্রামী মাহমুদ হাসান দেওবন্দির নামে কলেজটির নামকরণ করা হয়েছে, যিনি ‘শায়খুল হিন্দ’ নামে অধিক পরিচিত। ২০১৫ সাল থেকে ১০০ জন শিক্ষার্থী এম.বি.বি.এস. কোর্সে ভর্তির সুযোগ পায়। একক প্রতিযোগিতামূলক পরীক্ষার মাধ্যমে ১৫% সর্বভারতীয এবং বাকি ৮৫% রাজ্য কোটায় আসন পূরণ করা হয়।

## তথ্যসূত্র

## বহিঃসংযোগ
* 

বিষয়শ্রেণী:ভারতের মেডিকেল কলেজ
বিষয়শ্রেণী:উত্তরপ্রদেশের বিশ্ববিদ্যালয় ও কলেজ
বিষয়শ্রেণী:মাহমুদ হাসান দেওবন্দি
বিষয়শ্রেণী:সাহারানপুরে শিক্ষা
২০২০ বঙ্গবন্ধু বাংলাদেশ গেমস

**২০২০ নবম বঙ্গবন্ধু বাংলাদেশ **গেমস হচ্ছে বাংলাদেশ গেমসের ৯ম তম আসর যেটি ২০২১ সালের ১ এপ্রিল থেকে ১০ এপ্রিল পর্যন্ত দেশের বিভিন্ন জেলার ২৯টি ভেন্যুতে ৩১টি ডিসিপ্লিনে অনুষ্ঠিত হয়েছিলো। এই গেমসের আয়োজন করেন বাংলাদেশ অলিম্পিক সংস্থা সংগঠনটি। এবং মুজিব বর্ষ উপলক্ষ্যে শেখ মুজিবুর রহমানের নামে নামকরণ করা হয়। এই খেলায় ৫৩০০ জন ক্রীড়াবিদ ৩৭৮ টি স্বর্ণ পদক সহ ১২৭১টি পদকের জন্য লড়বেন। গেমটির  বাজেট ছিলো ২০ কোটি টাকা।

## ইতিহাস
এই ২০১৩ সালের পর ৪ বছর অন্তর অন্তর ২০১৭ সালে অনুষ্ঠিত হওয়ার কথা ছিলো, কিন্তু বিভিন্ন কারণে আয়োজন করতে পারেনি সরকার। এর ২০২০ সালের ১ এপ্রিল গেমসটি অনুষ্ঠিত হওয়ার কথা থাকলেও করোনা ভাইরাসের সংক্রমণের কারণে গেমসটি উদ্বোধন হয়নি। সর্বশেষে ১ এপ্রিল প্রধানমন্ত্রী শেখ হাসিনা ভার্চুয়ালি গেমসের উদ্বোধন করেন।

বঙ্গবন্ধু বাংলাদেশ গেমসের মশাল বঙ্গবন্ধুর জন্মস্থান টুঙ্গীপাড়ায় তার সমাধিস্থলে প্রজ্বলন করবেন বিওএর সভাপতি ও সাবেক সেনাপ্রধান আজিজ আহমেদ। এরপর বঙ্গবন্ধু স্টেডিয়ামে আনুষ্ঠানিকভাবে মশাল প্রজ্বলন করবেন গলফার সিদ্দিকুর রহমান এবং সাঁতারু মাহফুজা খাতুন শিলা।

## পুরস্কারের তালিকা
নবম বঙ্গবন্ধু বাংলাদেশ গেমস ২০২০ এর সর্বোচ্চ পুরস্কার পেয়েছেন, তাদের তালিকা।

## তথ্যসূত্র

বিষয়শ্রেণী:বাংলাদেশ গেমস
বিষয়শ্রেণী:শেখ মুজিবুর রহমানের স্মারক
বিষয়শ্রেণী:২০২০-এ বাংলাদেশী ক্রীড়া
ইষ্টদেবতা

[ডান|থাম্ব|280px|বৈষ্ণবধর্ম মতে ইষ্ট দেবের [মূর্তি (হিন্দুধর্ম)|মূর্তি, বিষ্ণু]]
**ইষ্টদেবতা** () বা **ইষ্টদেব** হলো হিন্দুধর্মের উপাসনাতে ব্যবহৃত শব্দ যা উপাসকের লালিত দেবতাকে বোঝায়।

ইষ্টদেবতা স্মার্ত ও ভক্তি ঐতিহ্যে গুরুত্বপূর্ণ। শাখা দুটির অনুশীলনকারীরা এর মাধ্যমে ঈশ্বরের রূপকে উপাসনা করে যা তাদের অনুপ্রাণিত করে। স্মার্তবাদে, পাঁচজন প্রধান দেবতার মধ্যে একজন নির্বাচিত হয়। এমনকি বৈষ্ণবধর্মের মতো ঈশ্বররে একক ধারণার উপর দৃষ্টি নিবদ্ধ করে এমন গোষ্ঠীতেও ইষ্টদেব ধারণা বিদ্যমান। উদাহরণস্বরূপ, বৈষ্ণবধর্মে, ভগবান বিষ্ণুর বিশেষ রূপ বা তাঁর অবতার (যেমন কৃষ্ণ বা রাম)। একইভাবে শাক্তধর্মের মধ্যে, দেবীর বিশেষ রূপ যেমন পার্বতী বা লক্ষ্মীর প্রতি মনোযোগ দেওয়া হয়। বৈষ্ণবধর্মের স্বামীনারায়ণ সম্প্রদায়ের অনুরূপ ধারণা রয়েছে, কিন্তু উল্লেখযোগ্যভাবে মনে করে যে বিষ্ণু ও শিব একই ঈশ্বরের বিভিন্ন দিক।

## পঞ্চায়তন পূজা
পঞ্চায়তন পূজা দার্শনিক আদি শঙ্কর দ্বারা স্মার্ত ঐতিহ্যের গোঁড়া ব্রাহ্মণদের মধ্যে জনপ্রিয় হয়েছিল, এবং পাঁচ দেবতা গণেশ, বিষ্ণু, শিব, শক্তি ও সূর্যকে আহ্বান জানানো হয়েছিল। এটি প্রাথমিকভাবে পাঁচটি প্রধান সম্প্রদায়ের (গাণপত্য, শৈব, বৈষ্ণব, শাক্ত ও সৌর) প্রধান দেবতাদের সমান মর্যাদায় একত্রিত করার জন্য শঙ্করচার্য দ্বারা প্রতিষ্ঠিত হয়েছিল। শঙ্করচার্য কর্তৃক প্রচারিত মনীষিক দর্শন এইগুলির মধ্যে একজনকে পছন্দসই প্রধান দেবতা হিসেবে বেছে নেওয়া সম্ভব করে এবং একই সাথে অন্য চারজন দেবতার একই সর্বব্যাপী ব্রহ্মের বিভিন্ন রূপের উপাসনা করে।

## পূজার ধরন
সাধারণত অনুশীলনকারী মূর্তির আকারে ইষ্টদেবকে পূজা করেন। এই পূজায় ইষ্টদেবের জন্য উৎসর্গ (যেমন ধূপ বা ফুল), মন্ত্র পাঠ, নাম সংকীর্তন এবং উপাসনা করা অন্তর্ভুক্ত থাকতে পারে।
[x216px|ডান|থাম্ব|সিন্ধি জনগণের ইষ্ট দেবের [মূর্তি (হিন্দুধর্ম)|মূর্তি, ঝুলেলাল]]

দেবতাকে স্মরণ করা এবং অভ্যন্তরীণভাবে তাদের সাথে সম্পর্ক তৈরি করা অনুশীলনের জন্য অপরিহার্য বলে বিবেচিত হয়। অদ্বৈত দর্শনে এটা বিশ্বাস করা হয় যে মানব মনের ঈশ্বরকে বোঝার জন্য একটি সুনির্দিষ্ট রূপের প্রয়োজন হয় যা শেষ পর্যন্ত কখনই সংজ্ঞায়িত করা যায় না। ঠিক যেমন কেউ একটি রঙের বিমূর্ত ধারণা বুঝতে পারে যখন কেউ একটি কংক্রিট ফর্ম দেখার পরে, কেউ কেবল মুর্তির একটি রূপের মাধ্যমে দেবতাকে উপলব্ধি করতে পারে। এর বিপরীতে, দ্বৈত দর্শনগুলি বিশ্বাস করে যে পরম সত্তা একটি ঐশ্বরিক রূপ ধারণ করে এবং তাদের ইষ্ট-দেবকে উপাসনা করে হয় সর্বোচ্চ ব্যক্তির প্রতিনিধিত্ব বা সরাসরি সম্প্রসারণ হিসাবে। উদাহরণস্বরূপ, বৈষ্ণব দর্শনগুলি বিশেষভাবে বিষ্ণুর মুর্তিদের, অথবা কৃষ্ণ বা রামের মতো তার সংশ্লিষ্ট অবতারদের পূজা প্রদান করে।

শৈবরা শিবের উপাসনা করে, রূপকভাবে, অথবা তার লিঙ্গমূর্তির মাধ্যমে। যেহেতু শৈবধর্ম উভয় মনীষী ও দ্বৈতবাদী ঐতিহ্য ধারণ করে উপরের পন্থাগুলির (অথবা উভয়) প্রযোজ্য হতে পারে।

## আরও দেখুন
* ভক্তি যোগ
* ভক্তি
* বেদান্ত
* স্মার্তবাদ
* ঈশ্বর
* দেবতা

## টীকা

## তথ্যসূত্র

### ওয়েব-সূত্র

## বহিঃসংযোগ
* The Significance of the Hindu Doctrine of Ishtadeva  by Anantand Rambachan

বিষয়শ্রেণী:হিন্দু দার্শনিক ধারণা
বিষয়শ্রেণী:হিন্দু দেবতা
বিষয়শ্রেণী:অধিষ্ঠাত্রী দেবতা
বিষয়শ্রেণী:হিন্দু দেবদেবী
আইএনএস বোম্বে

ভারতীয় নৌবাহিনীর নিম্নলিখিত জাহাজগুলিকে ***[[বোম্বে]]***-এর জন্য নামকরণ করা হয়েছে:
*  দ্বিতীয় বিশ্বযুদ্ধে রাজকীয় ভারতীয় নৌবাহিনীর বাথার্স্ট-শ্রেণির কর্ভেট ছিল।
*  হল দিল্লি-শ্রেণির নির্দেশিত ক্ষেপণাস্ত্র ডেস্ট্রয়ার, যা ২০০১ সালে কমিশন লাভ করে।

## আরও দেখুন
* 

বিষয়শ্রেণী:ভারতীয় নৌবাহিনীর জাহাজের নাম
দ্য গ্রে ম্যান

***দ্য গ্রে ম্যান*** (; ) ২০২২ সালের মারপিট রোমাঞ্চকর মার্কিন চলচ্চিত্র, যা পরিচালনা করেছেন অ্যান্থনি ও জো রুশো, যারা দুজনই মাইক লরোক্কার সাথে চলচ্চিত্রটি প্রযোজনা করেছেন। মার্ক গ্রীনলি'র ২০০৯ সালের একই নামের উপন্যাসের উপর ভিত্তি করে যৌথভাবে এটির চিত্রনাট্য লিখছেন ক্রিস্টোফার মার্কাস ও স্টিফেন ম্যাকফিলি।

চলচ্চিত্রটি ভাইদ্বয়ের প্রযোজনা সংস্থা এজিবিও ব্যানারে নির্মাণাধীন, এটি উপন্যাসের উপর ভিত্তি করে শুরু হওয়া একটি নতুন ফ্র্যাঞ্চাইজি হতে চলেছে এবং এতে প্রধান চরিত্রে অভিনয় করেছেন রায়ান গসলিং এবং ক্রিস ইভানস। চলচ্চিত্রটি ২০ কোটি ডলারের নির্মাণ বাজেটের মাধ্যমে নেটফ্লিক্স কর্তৃক পরিবেশনা ও প্রবাহিত হবে, এটি নেটফ্লিক্সের নির্মাণ করা সবচেয়ে ব্যয়বহুল চলচ্চিত্র।

## সূচনা
একজন প্রবীণ সিআইএ কর্মকর্তা কোর্ট জেন্ট্রি তার নিজের প্রতিষ্ঠান দ্বারা বিশ্বাস ঘাতকতার স্বীকার হন, যা তাকে পলাতক হতে বাধ্য করে। প্রতিষ্ঠানটির তার প্রাক্তন সহকর্মী লয়েড হ্যানসেনকে তার অপারেশন পরিচালনা করতে প্রেরণ করা হয়।

## অভিনয়
*রায়ান গসলিং - কোর্ট জেন্ট্রি
*ক্রিস ইভানস - লয়েড হ্যানসেন
*অ্যানা ডি. আর্মাস
*জেসিকা হ্যানউইক
*ধনুষ
*ওয়াগনার মৌরা
*জুলিয়া বাটার্স
*রেজে-জিন পেইজ
*বিলি বব থর্নটন - ডোনাল্ড ফিজরয়
*আল্ফ্রে উডার্ড - মরিস কাহিল
*কালান মুলভে
*এমি ইকউয়াকর
*স্কট হেজ
*মাইকেল গ্যান্ডলফিনি
*স্যাম লার্নার
*রবার্ট কাজিনস্কি - পেরিনি
*ডিওবিয়া অপারেই

## নির্মাণ
এই প্রকল্পটি প্রথম নিউ রিজেন্সিতে শুরু হয়েছিল, ২০১১ সালের জানুয়ারিতে অ্যাডাম কোজাদ-এর লেখা একটি চিত্রনাট্য পরিচালনা করার জন্য জেমস গ্রেকে নির্ধারণ করা হয়। ব্র্যাড পিটকে প্রাথমিকভাবে নির্বাচিত করা হয়েছিল, কিন্তু ২০১৫ সালের অক্টোবরের মধ্যে তিনি এবং গ্রে আর চলচ্চিত্রের সাথে জড়িত ছিলেন না। অ্যান্থনি এবং জো রুশো সহোদরদের রচিত চিত্রনাট্যে চলচ্চিত্রটির একটি লিঙ্গ-বদল সংস্করণে অভিনয়ের জন্য চার্লিজ থেরন সনি পিকচার্সের সঙ্গে আলোচনায় বসে ছিলেন।

## তথ্যসূত্র

## বহিঃসংযোগ
* 

বিষয়শ্রেণী:মার্কিন চলচ্চিত্র
বিষয়শ্রেণী:মার্কিন মারপিটধর্মী রোমাঞ্চকর চলচ্চিত্র
বিষয়শ্রেণী:প্রাগে ধারণকৃত চলচ্চিত্র
বিষয়শ্রেণী:সেন্ট্রাল ইন্টেলিজেন্স এজেন্সি সম্পর্কিত চলচ্চিত্র
বিষয়শ্রেণী:মার্কিন থ্রিলার উপন্যাস ভিত্তিক চলচ্চিত্র
বিষয়শ্রেণী:লস এঞ্জেলেস কাউন্টি, ক্যালিফোর্নিয়ায় ধারনকৃত চলচ্চিত্র
বিষয়শ্রেণী:আসন্ন নেটফ্লিক্স মূল ছবি
বিষয়শ্রেণী:কোভিড -১৯ মহামারীর কারণে স্থগিত চলচ্চিত্র নির্মাণ
বিষয়শ্রেণী:২০২২-এর চলচ্চিত্র
বিষয়শ্রেণী:২০০৩-এর পটভূমিতে চলচ্চিত্র
বিষয়শ্রেণী:২০২১-এর পটভূমিতে চলচ্চিত্র
বিষয়শ্রেণী:২০২২-এর মারপিটধর্মী রোমাঞ্চকর চলচ্চিত্র
বিষয়শ্রেণী:২০২০-এর দশকের ইংরেজি ভাষার চলচ্চিত্র
বিষয়শ্রেণী:কোভিড-১৯ মহামারীর কারণে স্থগিত চলচ্চিত্র প্রযোজনা
বিষয়শ্রেণী:ইউরোপে সন্ত্রাসবাদ সম্পর্কিত চলচ্চিত্র
বিষয়শ্রেণী:ফ্রান্সে ধারণকৃত চলচ্চিত্র
বিষয়শ্রেণী:বার্লিনের পটভূমিতে চলচ্চিত্র
বিষয়শ্রেণী:লন্ডনের পটভূমিতে চলচ্চিত্র
বিষয়শ্রেণী:মোনাকোর পটভূমিতে চলচ্চিত্র
বিষয়শ্রেণী:প্রাগের পটভূমিতে চলচ্চিত্র
বিষয়শ্রেণী:তুরস্কের পটভূমিতে চলচ্চিত্র
বিষয়শ্রেণী:ভার্জিনিয়ার পটভূমিতে চলচ্চিত্র
বিষয়শ্রেণী:ওয়াশিংটন, ডি.সি.র পটভূমিতে চলচ্চিত্র
বিষয়শ্রেণী:২০২০-এর দশকের মার্কিন চলচ্চিত্র
বিষয়শ্রেণী:প্রযুক্তি-রোমাঞ্চকর চলচ্চিত্র
ঘটনাপ্রবাহের মাঝখানে

সাহিত্যের আলোচনায় **ঘটনাপ্রবাহের মাঝখানে** বলতে কোনও আখ্যানমূলক কর্ম শুরু করার একটি জনপ্রিয় আখ্যান কৌশলকে বোঝায়, যেখানে লেখক, গল্পকথক বা কাহিনীকার কোনও কাহিনীর ঘটনাবিন্যাসের মাঝখানের কোনও আবেগ-উত্তেজনাময় ঘটনা বর্ণনার মাধ্যমে কাহিনীর সূত্রপাত করেন (তুলনীয় *আব ইনিতিও* বা "শুরু থেকে" এবং *আব ওভো* বা "উৎস থেকে"), যাতে পাঠকের পড়ার আগ্রহ জেগে ওঠে। পাশ্চাত্যে এই কৌশলটি লাতিন পদবন্ধ "ইন মেদিয়াস রেস" (In medias res) বা ইংরেজি উচ্চারণে "ইন মিডিয়াস রেস" নামে পরিচিত। যেসব কাহিনীমূলক সৃষ্টিকর্মে "ঘটনাপ্রবাহের মাঝখানে" শুরু করার কৌশল প্রয়োগ করা হয়, সেগুলিতে প্রায়ই কাহিনীর মুখ বা প্রারম্ভকে পাশ কাটিয়ে যাওয়া হয় এবং পরবর্তীতে ধীরে ধীরে কথোপকথন, অতীতচারণ (Analepses বা Flashback), অতীতের ঘটনা বর্ণন বা অন্য কোনও ধরনের অরৈখিক আখ্যানকৌশল ব্যবহার করে পেছনের কাহিনীর ঘাটতি পূরণ করা হয়।

উদাহরণস্বরূপ উইলিয়াম শেকসপিয়রের রচিত *[[হ্যামলেট]]* নাটকটির কাহিনী হ্যামলেটের বাবার মৃত্যুর পরে শুরু করা হয়। কাহিনীর চরিত্রগুলি হ্যামলেটের বাবা তথা রাজার মৃত্যুর উল্লেখ করে, কিন্তু মৃত্যু কেন কখন কীভাবে হয়েছে, তা উপস্থাপন করা হয় না। যেহেতু নাটকটির মূল বিষয়বস্তু হ্যামলেট ও তার প্রতিশোধ, কিন্তু প্রতিশোধের কারণ নয়, তাই শেকসপিয়ার অনাবশ্যক মুখ বা প্রারম্ভ পাশ কাটিয়ে মাঝখান থেকে কাহিনী শুরু করার কৌশল অবলম্বন করেন। গ্রিক কবি হোমারের *[[অডিসি]]* মহাকাব্যে কাহিনীটি নায়ক অডিসিয়াসের যাত্রার মাঝপথে, যখন সে ক্যালিপসোর দ্বীপে বন্দীদশায় ছিল, সেই মুহূর্তে শুরু হয়। পাঠক পরবর্তীতে ৯ম থেকে ১২শ গ্রন্থে গিয়ে আবিষ্কার করেন যে অডিসিয়াসের যাত্রার এক বিরাট অংশ ক্যালিপসোর দ্বীপে পৌঁছানোর আগেই ঘটে  গেছে। হোমারের *[[ইলিয়াড]]* মহাকাব্যটিও ট্রোজানের যুদ্ধের মাঝখানে শুরু হয়, যদিও এক্ষেত্রে অতীতচারণের পরিমাণ কম।ইংরেজ মহাকবি মিল্টনের *[[প্যারাডাইস লস্ট]]* মহাকাব্যেও একই কৌশল অবলম্বন করা হয়।

## তথ্যসূত্র

বিষয়শ্রেণী:সাহিত্যিক ধারণা
বিষয়শ্রেণী:আখ্যানতত্ত্ব
বিষয়শ্রেণী:আখ্যান কৌশল
পুলিনবিহারী সেন

**পুলিনবিহারী সেন**( ১১ আগস্ট, ১৯০৮ ― ১৪ অক্টোবর, ১৯৮৪) খ্যাতনামা রবীন্দ্র বিশারদ। তিনি নিরবচ্ছিন্নভাবে, পরম নিষ্ঠার সঙ্গে বিজ্ঞানসম্মত পদ্ধতিতে রবীন্দ্রচর্চা ও গবেষণায় এক অসামান্য দৃষ্টান্ত রেখে গেছেন। দিনেন্দ্রনাথ ঠাকুর যেমন রবীন্দ্র সঙ্গীতের ভাণ্ডারী ছিলেন, পুলিনবিহারী ছিলেন রবীন্দ্র রচনা ও সাহিত্যের ভাণ্ডারী। 

## জন্ম ও শিক্ষা জীবন

পুলিনবিহারী সেনের জন্ম ১৯০৮ খ্রিস্টাব্দের ১১ই আগস্ট অবিভক্ত বাংলার অধুনা বাংলাদেশের ময়মনসিংহ জেলার ব্রাহ্মপল্লিতে। এদিনই বিপ্লবী ক্ষুদিরাম বসুর ফাঁসি হয়। পুলিনবিহারীরও আদরের নাম রাখা হয় '‌খুদু'‌।  পিতা বিপিনবিহারী সেন ছিলেন এক দেশকর্মী ও দরিদ্র-বান্ধব চিকিৎসক। মাতা বিজনবাসিনী দেবী। পুলিনবিহারী র পড়াশোনা ময়মনসিংহের জাতীয় বিদ্যালয়ে শুরু হয় এবং পরে ১৯২৫ খ্রিস্টাব্দে তিনি শান্তিনিকেতনের আশ্রম বিশ্ববিদ্যালয়ে ভর্তি হন। শান্তিনিকেতন থেকে আই.এ, স্কটিশ চার্চ কলেজ থেকে বি. এ এবং কলকাতা বিশ্ববিদ্যালয় থেকে অর্থনীতিতে এম.এ পাশ করেন।

## কর্মজীবন

এম.এ পাশের পর তিনি কর্মজীবন শুরু করেন ১৯৩৫ খ্রিস্টাব্দে প্রবাসী পত্রিকায়। ১৯৩৯ খ্রিস্টাব্দে যোগ দেন বিশ্বভারতী বিশ্বভারতী বিশ্ববিদ্যালয়ের গ্রন্থন বিভাগে। এর আগে শান্তিনিকেতনে ছাত্রাবস্থায় তিনি উপাসনা গৃহে রবীন্দ্রনাথ ঠাকুরের ভাষণ অনুলিখনে দক্ষতা অর্জন করেছিলেন। সেই অভিজ্ঞতায় পরবর্তীকালে বিশ্বভারতীর গ্রন্থন বিভাগে রবীন্দ্র রচনা সম্পাদনার কাজে সহায়তা করে। বিস্মৃতপ্রায় রবীন্দ্র-রচনার সন্ধানে তিনি বিস্তারিত আকারে বাংলা ও ইংরাজী 'রবীন্দ্র-রচনা-পঞ্জী' সংকলনে ব্রতী হন। 'রবীন্দ্র-রচনাবলী'তে গ্রন্থ পরিচয়, রবীন্দ্র সাহিত্য সম্বন্ধে  যে তথ্য বিন্যাসের সূচনা, 'রবীন্দ্র-রচনা-পঞ্জী'তে তা তিনি বিস্তারিত আকারে বিবৃত করেন। ১৯৫৭ খ্রিস্টাব্দে তিনি বিশ্বভারতীর গ্রন্থন বিভাগের অধ্যক্ষ হন। এখানে তার রবীন্দ্র গ্রন্থের পাঠান্তর সংবলিত গ্রন্থ-প্রকাশ প্রকাশন জগতে এক নূতন পথ প্রদর্শক  হিসাবে চিহ্নিত হয়েছে। রবীন্দ্রনাথ ঠাকুরের চিঠিপত্র (ষষ্ঠ-নবম খণ্ড) সংকলন ও সম্পাদনা করেছেন। তিনি ১৯৬০ খ্রিস্টাব্দে বিশ্বভারতী থেকে পদত্যাগ করেন। তবে 'রবীন্দ্র-চর্চা-প্রকল্প'-এর অধ্যক্ষ হিসাবে পুনরায় ১৯৬৭ খ্রিস্টাব্দে যোগ দেন। রবীন্দ্রনাথের গ্রন্থ পরিচয়,  পাঠ-ভেদ নির্ণয় ছাড়া বহু গ্রন্থ সম্পাদনা করেছেন।  সেগুলির মধ্যে অন্যতম হল হল - 
* *রবীন্দ্র গ্রন্থপঞ্জি* (১৯৭৪)
* *রবীন্দ্রায়ণ* (১ম ও ২য় খণ্ড)
* *রবীন্দ্র শতবর্ষপূর্তি উৎসবের সময়* রবীন্দ্র প্রসঙ্গে  কয়েকটি গ্রন্থ 
* *অবনীন্দ্রনাথ ও গগনেন্দ্রনাথ * সংখ্যা 
* জগদীশচন্দ্র বসু'র *অব্যক্ত*
* প্রমথ চৌধুরী র *সনেট পঞ্চাশং ও অন্যান্য কবিতা* 
* দ্বিজেন্দ্রনাথ ঠাকুরের '‌'স্বপ্নপ্রয়াণ'‌'
* ডাঃ বিধানচন্দ্র রায়ের বক্তৃতা - * টুওয়ার্ডস এ প্রসপারাস ইন্ডিয়া*
* রথীন্দ্রনাথের *পিতৃস্মৃতি*
* যোগেশচন্দ্র বাগলের *হিন্দুমেলার ইতিবৃত্ত* 

পুলিনবিহারী সেন দীর্ঘকাল বঙ্গীয় সাহিত্য পরিষদের সাথে যুক্ত ছিলেন।

## পুরস্কার ও সম্মাননা

পুলিনবিহারী সেন বিভিন্ন সময়ে নানা পুরস্কার ও সম্মানে ভূষিত হয়েছেন। এর মধ্যে উল্লেখযোগ্য হল -
* ১৯৬১ খ্রিস্টাব্দে রবীন্দ্র জন্মশতবর্ষে পশ্চিমবঙ্গ সরকারের রবীন্দ্র পুরস্কার লাভ।
* রবীন্দ্র গবেষণার জন্য তিনি ভারতের রাষ্ট্রপতির বিশেষ পুরস্কার লাভ করেন। 
* কলকাতা বিশ্ববিদ্যালয়ের সরোজিনী বসু স্বর্ণপদক লাভ।

## জীবনবসান

পুলিনবিহারী সেন ১৯৮৪ খ্রিস্টাব্দের ১৪ ই অক্টোবর ৭৬ বৎসর বয়সে প্রয়াত হন।

## তথ্যসূত্র

বিষয়শ্রেণী:১৯০৮-এ জন্ম
বিষয়শ্রেণী:পূর্ববঙ্গে জন্ম
বিষয়শ্রেণী:১৯৮৪-এ মৃত্যু
বিষয়শ্রেণী:ময়মনসিংহ জেলার ব্যক্তি
বিষয়শ্রেণী:বাঙালি লেখক
লাডোগা ল্যাকাস

**লাডোগা ল্যাকাস** হল শনির বৃহত্তম উপগ্রহ, টাইটান-এর, একটি ভৌগোলিক উপাদান, যার নাম রাশিয়ার লাডোগা লেক-এর নামানুযায়ী  রাখা হয়েছে। এটি টাইটানের উত্তর মেরু অঞ্চলে পাওয়া "মিথেন হ্রদ "গুলির একটি। 

*[[ক্যাসিনি-হাইগেন্স|ক্যাসিনি]]* স্পেস প্রোব দ্বারা ২০০৪সালে শনাক্ত করা এই হ্রদটি তরল ইথেন এবং মিথেন দ্বারা গঠিত।  এটি তার দীর্ঘতম মাত্রায় ১১০ কিলোমিটার এবং টাইটানের গোলক-এর  -এ অবস্থিত।

## মন্তব্য


## তথ্যসূত্র

বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:লেকস অব টাইটান (চাঁদ)
সিফিসো এমলুংওয়ানা

**সিফিসো এমলুংওয়ানা** (; জন্ম: ২৭ এপ্রিল ১৯৯৭) হলেন একজন দক্ষিণ আফ্রিকান পেশাদার ফুটবল খেলোয়াড়। তিনি বর্তমানে দক্ষিণ আফ্রিকার পেশাদার ফুটবল লীগের শীর্ষ স্তর দক্ষিণ আফ্রিকান প্রিমিয়ার বিভাগের ক্লাব লেমন্টভিল গোল্ডেন অ্যারোস এবং দক্ষিণ আফ্রিকা অনূর্ধ্ব-২৩ দলের হয়ে গোলরক্ষক হিসেবে খেলেন।

২০২১ সালে, এমলুংওয়ানা দক্ষিণ আফ্রিকা অনূর্ধ্ব-২৩ দলের হয়ে দক্ষিণ আফ্রিকার বয়সভিত্তিক পর্যায়ে অভিষেক করেছেন।

## প্রারম্ভিক জীবন
সিফিসো এমলুংওয়ানা ১৯৯৭ সালের ২৭শে এপ্রিল তারিখে দক্ষিণ আফ্রিকার কোয়াজুলু-নাতালে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
এমলুংওয়ানা জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত দক্ষিণ আফ্রিকা অনূর্ধ্ব-২৩ দলে স্থান পেয়েছেন।

## তথ্যসূত্র

## বহিঃসংযোগ
* 
* 
* 
* 

বিষয়শ্রেণী:১৯৯৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:দক্ষিণ আফ্রিকান ফুটবলার
বিষয়শ্রেণী:২০২০ গ্রীষ্মকালীন অলিম্পিকের ফুটবলার
বিষয়শ্রেণী:দক্ষিণ আফ্রিকান প্রিমিয়ারশিপের খেলোয়াড়
বিষয়শ্রেণী:জুলু ব্যক্তি
বিষয়শ্রেণী:পুরুষ ফুটবল গোলরক্ষক
কাহিনীকার নেস্টার

ডান|থাম্ব| সের্গেই নিকিটিনের মুখের ফরেনসিক পুনর্গঠন।
সেইন্ট **নেস্টার দ্য ক্রনিকল্যার** ( পুরাতন পূর্বীয় স্লেভিক,Несторъ Лѣтописецъ;  খ্রিস্ট. ১০৫৬-১১১৪,   প্রিন্সিপালিটি অফ কিয়েভ, কিয়েভান রাস ') *প্রাইমারি ক্রনিকল*  এর স্বনামধন্য লেখক ছিলেন(প্রাচীনতম পূর্ব স্লাভিক লেটোপিস )। শ্রদ্ধেয় *[[কিয়েভের থিওডোসিয়াস|থিওডোসিয়াস অফ দ্য কিয়েভ গুহা]]-*র জীবন, সৌভাগ্যশালী আবেগবাহক বরিস ও গ্লেব-এর জীবন ও শহীদত্বের বর্ণনা।

১০৭৩ খ্রিস্টাব্দে, নেস্টর কিয়েভের গুহার মঠের সন্ন্যাসী হন। তার জীবনের একমাত্র অন্য বিশদ যা নির্ভরযোগ্যভাবে জানা যায় যে, তিনি কিয়েভের সেন্ট থিওডোসিয়াসের ধ্বংসাবশেষ খুঁজে বের করার জন্য অন্য দুই সন্ন্যাসীর সাথে নিযুক্ত হন, একটি মিশন যা তিনি সফলভাবে সম্পন্ন করেছিলেন। এটাও জল্পনা  যে তিনি শাসক রাজপুত্র দ্বিতীয় স্বয়তোপলককে সমর্থন করেছিলেন এবং তার প্রো- স্লাভিক দল কিয়েভে গ্রিক প্রভাবকে অপছন্দ করেছিল।

তাঁর ক্রনিকল দিয়ে শুরু হয় মহাপ্লাবন, যেমন অধিকাংশ সময় খৃস্টান কাহিনীকারদের যারা করেনি। কম্পাইলার বাইজেন্টাইন historতিহাসিকদের সাথে পরিচিত বলে মনে হয়; তিনি বিশেষ করে জন মালালাস এবং জর্জ হামার্টোলাসকে ব্যবহার করেন । তার সম্ভবত সংকলনের জন্য অন্যান্য স্লাভোনিক ভাষার ইতিহাসও ছিল, যা তখন থেকে হারিয়ে গেছে। অনেক কিংবদন্তি ভুলভাবে নেস্টরের *ক্রনিকলকে* দায়ী করা হয়; শৈলী মাঝে মাঝে এত কাব্যিক যে সম্ভবত তিনি বাইলিনাসকে অন্তর্ভুক্ত করেছিলেন যা এখন হারিয়ে গেছে।

একজন প্রত্যক্ষদর্শী হিসাবে, নেস্টর কেবল Vsevolod I এবং Svyatopolk II (1078–1112) এর রাজত্বের বর্ণনা দিতে পারতেন, কিন্তু অনুমান করা হয় যে তিনি বয়স্ক অধিবাসীদের কাছ থেকে অনেক তথ্য সংগ্রহ করতে পারতেন। এই ধরনের দুটি সম্ভাবনার Giurata Rogovich হয় Novgorod, উত্তরে বিষয়ে তাহাকে তথ্য সরবরাহ করেছে পারে Kievan রুস ', Pechora নদী, এবং অন্যান্য জায়গা, সেইসাথে ইয়ান Vyshatich, একটি উমরা যারা নব্বই বছর বয়সে 1106 সালে মারা যান। নেস্টর বিভিন্ন স্লাভিক উপজাতির মূল্যবান নৃতাত্ত্বিক বিবরণ প্রদান করেছিলেন।

নেস্টর সম্পর্কে বর্তমান তত্ত্ব হল যে *ক্রনিকল* হল ক্রনিকলের অনেক টুকরো টুকরো টুকরো, এবং নেস্টারের নাম এর সাথে সংযুক্ত ছিল কারণ তিনি এর বেশিরভাগ অংশ লিখেছিলেন বা সমস্ত টুকরো একসঙ্গে টুকরো টুকরো করার জন্য দায়ী ছিলেন। হেগুমেন সিলভেস্টারের নাম লেখক হিসাবে বেশ কয়েকটি পাণ্ডুলিপিতে লেগে আছে।

সেন্ট নেস্টর ১১১৪সালের দিকে মারা যান এবং তাকে নিকটস্থ গুহায় কবর দেওয়া হয়। ইউক্রেনীয় অর্থোডক্স চার্চ তাঁকে সাধু হিসাবে গৌরবান্বিত (ক্যানোনাইজড) করেছে। কিয়েভ পেচারস্ক লাভ্রায় সংরক্ষিত ধ্বংসাবশেষের মধ্যে প্রাচীন ইতিহাসকারের অংশ দেখা যেতে পারে। ২৭ অক্টোবর তাঁর ভোজ দিবস হিসাবে পালন করা হয়। ২৮ সেপ্টেম্বর (কিয়েভ গুহার শ্রদ্ধেয় পিতৃদের সিনাক্সিস)-এ কিয়েভ গুহা লাভরা-র অন্যান্য সাধুদের সঙ্গে তাঁকেও স্মরণ করা হয়) গ্রেট লেন্টের দ্বিতীয় রবিবারও স্মরণ করা হয়।

## পরিচিত কাজ

* *কিয়েভ গুহাগুলির শ্রদ্ধেয় থিওডোসিয়াসের জীবন* (1080s) 
* *প্রাইমারি ক্রনিকল*, বা *বিগত বছরের গল্প* (ca. 1113)
* *বরিশ এবং গ্লেব* (1080 সেকেন্ড) 

## মন্তব্য
 

## তথ্যসূত্র

* 

## বহিঃসংযোগ

* 
* Russian text of the chronicle
* Venerable Nestor the Chronicler of the Kiev Near Caves Orthodox icon and synaxarion
* Visitor information for Kyiv Pechersk Lavra

বিষয়শ্রেণী:১১১০-এর দশকে মৃত্যু
বিষয়শ্রেণী:১০৫০-এর দশকে জন্ম
বিষয়শ্রেণী:১২শ শতাব্দীর খ্রিস্টান সন্ত
আব্দুল হাদি তালুকদার

**আবদুল হাদি তালুকদার** (১৯০৫ - ১৭ জুলাই ১৯৮৫) একজন বাংলাদেশী একাডেমিক প্রশাসক, শিক্ষাবিদ, রাজনীতিবিদ এবং ঢাকা বিশ্ববিদ্যালয়ের সাবেক রেজিস্ট্রার ছিলেন।

## প্রাথমিক জীবন
তালুকদার ২৬ অক্টোবর ১৯০৫ সালে পটুয়াখালী জেলার জমিদার পরিবারে জন্মগ্রহণ করেন। তিনি ১৯২৪ সালে বরিশাল জিলা স্কুল থেকে ম্যাট্রিক পাশ করেন। তিনি ১৯২৬ সালে ব্রজমোহন কলেজ থেকে থেকে কলা বিভাগ থেকে ইন্টারমিডিয়েট সম্পন্ন করেন। তিনি ১৯২৯ ও ১৯৩০ সালে ঢাকা বিশ্ববিদ্যালয় থেকে বি এ এবং সালে এমএ ডিগ্রি সম্পন্ন করেন। এরপর ১৯৩২ সালে ইউনিভার্সিটি কলেজ লন্ডনে দর্শন অধ্যয়ন করতে গমন করেন। তিনি ১৯৩৫ সালে দর্শনে আরেকটি এমএ ডিগ্রি শেষ করেন। তিনি ১৯৩৯ সালে উলানিয়া জমিদার পরিবারের সদস্য বেগম নুরুন্নাহার চৌধুরীকে বিয়ে করেন।

## কর্মজীবন
তালুকদার ঢাকা বিশ্ববিদ্যালয়ে দর্শন বিভাগে প্রভাষক হিসেবে যোগদান করেন। ঢাকা বিশ্ববিদ্যালয়ে তিনি একাডেমিক কাউন্সিল, দর্শন বিষয়ক কোর্স সম্পর্কিত কমিটি এবং ১৯৪৫ সাল থেকে থেকে ১৯৫৪ সাল পর্যন্ত নির্বাহী পরিষদ সহ বিভিন্ন বিষয়ে দায়িত্ব পালন করেন। তিনি ১৯৪৫ সালে ঢাকা বিশ্ববিদ্যালয়ের রেজিস্ট্রার নিযুক্ত হন এবং ১৯৬৮ সাল পর্যন্ত রেজিস্টার হিসেবে দায়িত্ব পালন করেন। পাকিস্তান সরকার তাকে পাকিস্তানের বেসামরিক নাগরিকদের জন্য তৃতীয় সর্বোচ্চ পুরস্কার সিতারা-ই-ইমতিয়াজ প্রদান করে যা পূর্ব পাকিস্তানে ১৯৬৯ সালের গণঅভ্যুত্থান পর তিনি ত্যাগ করেন। তিনি মুহাম্মদ আবদুল বারীর সভাপতিত্বের ৭ সদস্য বিশিষ্ট ''ইসলামী বিশ্ববিদ্যালয় পরিকল্পনা কমিটির'' সদস্য ছিলেন। তিনি ইসলামিক একাডেমি অফ কেমব্রিজের বাংলাদেশী শাখার সভাপতি ছিলেন। তিনি বেশ কয়েকটি স্কুল ও মাদ্রাসা প্রতিষ্ঠা করেন।

## মৃত্যু
১৭ জুলাই ১৯৮৫ সালে তালুকদার মৃত্যু বরণ করেন।

## তথ্যসূত্র

বিষয়শ্রেণী:বাংলাদেশী শিক্ষায়তনিক
বিষয়শ্রেণী:পটুয়াখালী জেলার ব্যক্তি
বিষয়শ্রেণী:১৯৮৫-এ মৃত্যু
বিষয়শ্রেণী:১৯০৫-এ জন্ম
বিষয়শ্রেণী:বরিশাল জিলা স্কুলের প্রাক্তন শিক্ষার্থী
বিষয়শ্রেণী:ইসলামী বিশ্ববিদ্যালয়, বাংলাদেশ
বিষয়শ্রেণী:সরকারি ব্রজমোহন কলেজের প্রাক্তন শিক্ষার্থী
বিষয়শ্রেণী:ঢাকা বিশ্ববিদ্যালয়ের শিক্ষক
বিষয়শ্রেণী:যুক্তরাজ্যে ভারতীয় প্রবাসী
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ইউনিভার্সিটি কলেজ লন্ডনের প্রাক্তন শিক্ষার্থী
বিষয়শ্রেণী:বরিশাল বিভাগের শিক্ষায়তনিক
আইএনএস মুম্বই

**আইএনএস ''মুম্বই*** [[ভারতীয় নৌবাহিনী|ভারতীয় নৌবাহিনীতে]] সক্রিয় পরিষেবা প্রদানকারী [[দিল্লি-শ্রেণির ডেস্ট্রয়ার|দিল্লি-শ্রেণির]] তৃতীয় [[নির্দেশিত ক্ষেপণাস্ত্র ডেস্ট্রয়ার|নির্দেশিত ক্ষেপণাস্ত্র]] [[ডেস্ট্রয়ার]]। *মুম্বই* তার নামের শহর [[মুম্বই|মুম্বইয়ের]] [[মাজাগাঁও ডক শিপবিল্ডার্স লিমিটেড|মাজাগাঁও ডক লিমিটেডে]] নির্মিত হয়। জাহাজটি ১৯৯৫ সালে [[আনুষ্ঠানিক জাহাজ উৎক্ষেপণ|জলে ভাসানো]] হয় এবং ২০০১ সালে [[জাহাজ কমিশন|কমিশন]] করা হয়।

জাহাজের চূড়াটি [[আইএনএস আংগ্রে|আইএনএস আংগ্রের]] প্রবেশদ্বারকে দেখায় (অ্যাডমিরাল [[কাহ্নোজি আংগ্রে|কাহ্নোজি আংগ্রের]] সম্মানে এই নামে নামকরণ করা হয়)। গেটওয়েতে একটি ওয়াচ টাওয়ার রয়েছে যেখানে তিনটি লুক আউট পোস্ট রয়েছে এবং এটি দুর্গের প্রাচীরের পটভূমির বিপরীতে দাঁড়িয়ে আছে। দুর্গের দুপাশে চিত্রিত দুটি গুরব (বা গ্র্যাবস), [[মারাঠা|মারাঠাদের]] সমুদ্রতীরবর্তী ঐতিহ্যকে নির্দেশ করে। আইএনএস *মুম্বই'' অপ পরাক্রমের মতো বিভিন্ন যুদ্ধ অভিযানে এবং অনেক মানবিক সহায়তা ও দুর্যোগে ত্রাণ (এইচএডিআর) কার্যক্রমে প্রধান ভূমিকা পালন করেছে।

## তথ্যসূত্র

বিষয়শ্রেণী:দিল্লি-শ্রেণির ডেস্ট্রয়ার
বিষয়শ্রেণী:ভারতে নির্মিত জাহাজ
বিষয়শ্রেণী:ভারতের ডেস্ট্রয়ার
বিষয়শ্রেণী:ভারতীয় নৌবাহিনীর ডেস্ট্রয়ার
আন্তর্জাতিক যুব দিবস

**আন্তর্জাতিক যুব দিবস** **(১২ আগস্ট)** (আইওয়াইডি) জাতিসংঘ কর্তৃক স্বীকৃত একটি সচেতনতা মূলক দিবস। দিবসটির উদ্দেশ্য যুব সমাজকে ঘিরে সাংস্কৃতিক এবং আইনী সমস্যাগুলির প্রতি দৃষ্টি আকর্ষণ করা। ২০০০ সালের ১২ আগস্ট প্রথম উদযাপিত হয়েছিল এই দিবসটি।

## তথ্যসূত্র

## বহিঃসংযোগ
* আন্তর্জাতিক যুব দিবস (জাতিসংঘ)

বিষয়শ্রেণী:২০০০-এ প্রতিষ্ঠিত
বিষয়শ্রেণী:আন্তর্জাতিক উদ্‌যাপন
বিষয়শ্রেণী:২০০০-এ প্রতিষ্ঠিত পুনরাবৃত্ত ঘটনা
বিষয়শ্রেণী:আগস্ট উদ্‌যাপন
বিষয়শ্রেণী:জাতিসংঘের দিবস
বাংলাদেশ–ব্রুনাই সম্পর্ক

**বাংলাদেশ–ব্রুনাই সম্পর্ক** বলতে বাংলাদেশ ও ব্রুনাইয়েই মধ্যে দ্বিপাক্ষিক রাষ্ট্রীয় সম্পর্ককে বোঝায়। বাংলাদেশ ও ব্রুনাই ১৯৮৪ সালে কূটনৈতিক সম্পর্ক স্থাপন করে। এয়ার ভাইস মার্শাল মাহমুদ হুসেইন ব্রুনাইতে বাংলাদেশের হাইকমিশনার। বাংলাদেশ ব্রুনাইয়ের শ্রমিকদের অন্যতম একটি উৎস।

বাংলাদেশ এবং ব্রুনাই উভয়ই কমনওয়েলথ নেশনসের সদস্য।

## ইতিহাস
ঐতিহাসিকভাবে, শাহী বাংলা এবং ব্রুনিয়ান সাম্রাজ্যের সামুদ্রিক এবং রাজনৈতিক যোগাযোগ ছিল।

ব্রুনাই স্বাধীন হওয়ার পর ১৯৮৪  সালের ৫ মে বাংলাদেশ এবং ব্রুনাই আধুনিক কূটনৈতিক সম্পর্ক স্থাপন করে।

বাংলাদেশ ১৯৮৫ সালের জুলাই মাসে ব্রুনাইয়ের দারুসসালামে একটি হাইকমিশন প্রতিষ্ঠা করে এবং ১৯৯৯ সালের ২৯শে জুলাই ব্রুনাই ঢাকায় একটি দূতাবাস প্রতিষ্ঠা করে।

ব্রুনাইতে বাংলাদেশের হাইকমিশন ১৯৮৮ সালে বন্ধ হয়ে যায় এবং ১৯৯৭ সালে এটি পুনরায় চালু করা হয়েছিল। বাংলাদেশ ও ব্রুনাই উভয়েই ২০১৭ সালের কো-অপারেশন আফ্লোট রেডিনেস অ্যান্ড ট্রেনিং নৌ-মহড়ায় অংশ নিয়েছিল। বাংলাদেশ এবং ব্রুনাই উভয় দেশেই ইসরায়েলি নাগরিকদের তাদের দেশে প্রবেশের অনুমতি নেই। দুটি দেশই ইসলামী সহযোগিতা সংস্থার সদস্য।

## অর্থনৈতিক সম্পর্ক
২০০৮ সালে ব্রুনাই বাংলাদেশ থেকে শ্রমিক চেয়েছিল। ব্রুনাই দক্ষিণ-পূর্ব এশিয়ায় বাংলাদেশী প্রবাসী শ্রমিকদের দ্বিতীয় বৃহত্তম গন্তব্য এবং ২০১৩ সালে ব্রুনাই ৫,০৩৮ জন বাংলাদেশি কর্মী নিয়োগ করেছিল।

## তথ্যসূত্র

বিষয়শ্রেণী:বাংলাদেশ ও কমনওয়েলথ অব নেশন্স
বিষয়শ্রেণী:বাংলাদেশের দ্বিপাক্ষিক সম্পর্ক
১৯১১ বিপ্লব

থাম্ব|সিনহাই বিপ্লব চলাকালীন চিনের চিত্র
**১৯১১ বিপ্লব**, যা চীন বিপ্লব বা সিনহাই বিপ্লব নামেও পরিচিত চীনের সাম্রাজ্যিক বংশের পরিসমাপ্তি ঘটায় ও ১৯১২ সালের ১ জানুয়ারি চীন প্রজাতন্ত্র গঠন করে। এই বিপ্লবের নাম সিনহাই (Xinhai/ Hsin-Hai)দেওয়া হয় কারন বিপ্পবটি হয় ১৯১১ সালে যখন চীনের ক্যালেন্ডারের সেক্সাজেনারি চক্র শেষ হয়ে শুরু হয়। উক্ত বিপ্লব ২১৩২ বছরের সাম্রাজ্যিক শাসন, ২৭৬ বছরের ম্যাঞ্চু শাসনের সমাপ্তিরেখা টানে এবং প্রজাতান্ত্রিক যুগের সূচনা করে।  

এই বিপ্লব দীর্ঘদিনের আন্দোলন, বিদ্রোহের চূড়ান্ত পরিস্থিতি আনে। কিং রাজবংশ সরকার গঠন ও বিদেশী শক্তির আক্রমণের প্রতিরক্ষায় দীর্ঘদিন ধরে সংগ্রাম চালিয়ে যায়। ১৯০০ সালের দিকে সংস্কৃতিবিষয়ক কিছু নতুন নীতি নির্ধারণ করা হয় যার বিপক্ষ নেয় সংখ্যালঘু উপজাতিগোষ্ঠী মঞ্চু। এরপরে বিপ্লবী, মঞ্চু উৎখাত দল ও দেশ পুনর্গঠনকারীগণ যারা দেশকে আধুনিকায়ন করতে ইচ্ছুক তারা ফন্দি আঁটতে থাকে কীভাবে মঞ্চুদের উৎখাত করা যায়। অতঃপর ১৯১১ সালের ১০ অক্টোবর নিউ আর্মি নামে নতুন যোদ্ধাদের দল গঠিত হয় এবং মঞ্চুদের বিপক্ষে সশস্ত্র যুদ্ধ আরম্ভ হয়ে পড়ে। উক্ত যুদ্ধটি *উচাং বিদ্রোহ* নামে পরিচিত। এরপরেই দেশের আনাচে কানাচে অনুরূপ আরো কয়েকটি খন্ডযুদ্ধ শুরু হয়। ১৯১২ সালের ১২ ফেব্রুয়ারি চীনের সর্বশেষ সম্রাট ছয় বছর বয়সী পুয়ি পদত্যাগের জন্য অধ্যাদেশ জারি করা হয়। 

যা হোক, নানজিং এ বিপ্লবী সেনারা অস্থায়ী জোট সরকার গঠন করে। চীনের জাতীয় সম্মেলন(পরবর্তীতে চীন প্রজাতন্ত্র) চীন প্রজাতন্ত্র ঘোষিত করে। এরপর সান য়াট-সেনকে টংমেনঘুই (ইউনাইটেড লিগের) নেতা ঘোষণা করে। উত্তর ও দক্ষিণদিকের দেশের গৃহযুদ্ধ সমঝোতায় শেষ হয়। সান, উয়ান শিকাইয়ের পক্ষে পদত্যাগ করেন, যিনি বেইজিং-এ নতুন জাতীয় সরকারের রাষ্ট্রপতি হন। উয়ান তার মৃত্যুর পূর্বে অর্থাৎ ১৯১৬ সালে বৈধ কেন্দ্রীয় সরকার গঠন করতে ব্যর্থ হন যার ফলে কয়েক দশক রাজনৈতিক বিভাজন এবং যুদ্ধবাজের উত্থান হয়। এমনকি পুনরায় সাম্রাজ্যিক রাষ্ট্র গঠনের প্রয়াসও ছিল। 

তাইওয়ানের দ্বীপে চীন প্রজাতন্ত্র ও গণ প্রজাতন্ত্র চীন মূলভূমিতে উভয়েই নিজেদেরকে উক্ত বিপ্লবের বৈধভাবে সফল ভাবে এবং বিপ্লবটির আদর্শ যেমনঃ জাতীয়তাবাদ, প্রজাতন্ত্রবাদ, আধুনিকায়ন এবং জাতীয় ঐক্যকে সম্মান জানায়। তাইওয়ানে ১০ অক্টোবর "ডাবল টেন্থ দিবস" পালন করা হয় যা তাইওয়ানের একটি জাতীয় দিবস। মূলভূমি চীনে উক্ত দিনটিকে ১৯১১ বিপ্লবের বার্ষিকী হিসেবে উদযাপন করা হয়৷ 

## তথ্যসূত্র

বিষয়শ্রেণী:চীনের ইতিহাস
বিষয়শ্রেণী:১৯১১-এ এশিয়া
বিষয়শ্রেণী:২০শ শতাব্দীর বিপ্লব
বিষয়শ্রেণী:চীনা বিপ্লব
রজনী ভেনুগোপাল

**রজনী ভেনুগোপাল** (; জন্ম ২৮ মে ১৯৬৯) একজন প্রাক্তন টেস্ট এবং একদিনের আন্তর্জাতিক (ওয়ানডে) ক্রিকেটার যিনি ভারতের জাতীয় মহিলা ক্রিকেট দলের প্রতিনিধিত্ব করেছিলেন। তিনি ডানহাতি ব্যাটার এবং বাঁহাতি মিডিয়াম ফাস্ট বোলার হিসেবে খেলেছেন। তিনি ছয়টি টেস্ট এবং নয়টি ওয়ানডে খেলেছেন।

## তথ্যসূত্র

বিষয়শ্রেণী:২০শ শতাব্দীর ভারতীয় ব্যক্তি
বিষয়শ্রেণী:২০শ শতাব্দীর ভারতীয় নারী
বিষয়শ্রেণী:রেলওয়েজের নারী ক্রিকেটার
বিষয়শ্রেণী:ভারতের নারী একদিনের আন্তর্জাতিক ক্রিকেটার
বিষয়শ্রেণী:ভারতের নারী টেস্ট ক্রিকেটার
বিষয়শ্রেণী:ভারতীয় নারী ক্রিকেটার
বিষয়শ্রেণী:হায়দ্রাবাদ থেকে আগত ক্রিকেটার
বিষয়শ্রেণী:১৯৬৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:তেলেঙ্গানার নারী ক্রীড়াবিদ
জয়া শর্মা

**জয়া শর্মা** (জন্ম ১৭ সেপ্টেম্বর ১৯৮০, গাজিয়াবাদে) ভারতীয় ক্রিকেটার যিনি দক্ষিণ আফ্রিকায় ২০০৫ মহিলা ক্রিকেট বিশ্বকাপ সহ একটি মহিলা টেস্ট ম্যাচ এবং ৭৭ টি মহিলা একদিনের আন্তর্জাতিক ম্যাচ খেলেছেন। বিসিসিআই প্লেয়ার অফ দ্য ইয়ার অ্যাওয়ার্ড (২০০৭) প্রাপ্ত প্রথম মহিলা প্রাপক ছিলেন শর্মা।

২০০৫-০৬ এ পাকিস্তান মহিলা দলের বিপক্ষে করাচিতে তার ১৩৮* এখনও মহিলাদের ওয়ানডেতে ভারতীয় মহিলাদের মধ্যে সর্বোচ্চ স্কোর। 

## তথ্যসূত্র

বিষয়শ্রেণী:ভারতের নারী টুয়েন্টি২০ আন্তর্জাতিক ক্রিকেটার
বিষয়শ্রেণী:ভারতের নারী টেস্ট ক্রিকেটার
বিষয়শ্রেণী:ভারতের নারী একদিনের আন্তর্জাতিক ক্রিকেটার
বিষয়শ্রেণী:মধ্যাঞ্চলের নারী ক্রিকেটার
বিষয়শ্রেণী:রেলওয়েজের নারী ক্রিকেটার
বিষয়শ্রেণী:ভারতীয় নারী ক্রিকেটার
বিষয়শ্রেণী:জীবিত ব্যক্তি
বিষয়শ্রেণী:১৯৮০-এ জন্ম
বিষয়শ্রেণী:উত্তরাঞ্চলের নারী ক্রিকেটার
গোবি (মাছ)

[থাম্ব| ''[রাইনোগোবিয়াস* বংশের একটি গোবি]]
*'গোবি*' হল ছোট থেকে মাঝারি আকারের [[রে-ফিন্ড মাছ|কিরণ-ডানাযুক্ত মাছের]] অনেকগুলো প্রজাতির একটি সাধারণ নাম, যাদের সাধারণত বৃহৎ আকারের মাথা এবং পাতলা দেহের থাকে। এগুলো সামুদ্রিক, লোনা এবং স্বাদুজলের পরিবেশে পাওয়া যায়। পরম্পরাগতভাবে গোবিস(gobies) নামক প্রজাতির অধিকাংশকে হয়েছে [[বর্গ (জীববিদ্যা)|অর্ডার]] [[পার্সিফর্ম|পার্সিফোর্মস]]-এর [[বর্গ (জীববিদ্যা)|সাবঅর্ডার]] গোবিয়োডেই হিসাবে শ্রেণীবদ্ধ করা হয়েছে, কিন্তু *বিশ্বের মাছ*-এর ৫ম সংস্করণে এই সাবঅর্ডারটি  [[গোবিফর্ম|গোবিফর্মস]] অর্ডারে উন্নীত করা হয় [[পারক্যমোর্ফা]] [[গোষ্ঠী|বর্গের]] সাথে। গোবিফর্ম-দের গোবি বলে উল্লেখ করা হয় এবং "সত্য গোবিগুলো"-কে [[Gobiidae|গোবিডে]] পরিবারে জায়গা দেওয়া হয়, যেখানে কি-না গোবিস বলে ডাকা অন্যান্য প্রজাতিদের [[Oxudercidae|অক্সুডারসিডে]]-তে স্থাপন করা হয়েছে। গোবি এমন কিছু প্রজাতির বর্ণনা দিতেও ব্যবহৃত হয় যা গোবিফর্মস অর্ডারের মধ্যে শ্রেণীবদ্ধ নয়, যেমন ইঞ্জিনিয়ার গোবি বা কনভিক্স ব্লেনি *ফোলিডিথিস লিউকোটেনিয়া* । গোবি শব্দটি [[লাতিন ভাষা|ল্যাটিন]] গোবিয়াস (*gobius)'' থেকে আহরিত, যার অর্থ " গুডগেওন বা কুচো মাছ", এবং গোবির কিছু প্রজাতির, বিশেষত Eleotridae নিদ্রায়মান গোবি(Sleeper Goby)-গুলো এবং কিছু ডার্টমাছেরা (dartfishes) "কুচো মাছ(Gudgeons)" বলা হয়, প্রধানত অস্ট্রেলিয়ায়। 

## আরো দেখুন

* গোবিয়াস

## তথ্যসূত্র

বিষয়শ্রেণী:মাছের সাধারণ নাম
বিষয়শ্রেণী:গোবিফরমেস
বাংলাদেশ–নেদারল্যান্ডস সম্পর্ক

**বাংলাদেশ–নেদারল্যান্ডস সম্পর্ক** বলতে  বাংলাদেশ এবং নেদারল্যান্ডসের মধ্যে দ্বিপক্ষীয় রাষ্ট্রীয় সম্পর্ককে বোঝায়।

## ইতিহাস

### ১৯৭১-এর পূর্ব
১৬১৫ সাল থেকে ডাচ ইস্ট ইন্ডিয়া কোম্পানি মুঘল সাম্রাজ্যের সুবাহ বাংলার সাথে ব্যবসা করতো। তারা ঢাকা, শেরপুর এবং রাজশাহী শহর ও বন্দর জুড়ে বাণিজ্য কুঠি স্থাপন করে। কোম্পানির অবসানের পর, ১৮২৫ সাল পর্যন্ত বাংলা নেদারল্যান্ডস রাজ্যের একটি উপনিবেশ ছিল, পরবর্তীতে এটি ১৮২৪ সালের অ্যাংলো-ডাচ চুক্তি অনুসারে ব্রিটিশদের কাছে ছেড়ে দেওয়া হয়।

### ১৯৭১-এর পর
বাংলাদেশের স্বাধীনতার পর ১৯৭১ সালে বাংলাদেশ এবং নেদারল্যান্ডস কূটনৈতিক সম্পর্ক স্থাপন করে। নেদারল্যান্ডস বাংলাদেশের পানি সম্পদ এবং উপকূলীয় ব্যবস্থাপনা প্রকল্পে আর্থিক ও প্রযুক্তিগত সহায়তা প্রদান করে বাংলাদেশকে সমর্থন করেছে। উভয় দেশই ব-দ্বীপ অঞ্চল, উপকূলীয় ব্যবস্থাপনা নিয়ে নেদারল্যান্ডের অভিজ্ঞতা বাংলাদেশের উপকূলীয় ব্যবস্থাপনার জন্য উপযোগী ছিল। ১৯৭৬ সালে নেদারল্যান্ডস বদ্বীপ উন্নয়ন প্রকল্পগুলোকে সমর্থন করেছিল। নেদারল্যান্ডসে বাংলাদেশের আবাসিক রাষ্ট্রদূত রয়েছে। বাংলাদেশে নেদারল্যান্ডসের একজন আবাসিক রাষ্ট্রদূত এবং একটি দূতাবাস রয়েছে।

## অর্থনৈতিক সম্পর্ক
নেদারল্যান্ডসে বাংলাদেশের বৃহত্তম রপ্তানি পণ্য হলো বস্ত্র, যার মোট রপ্তানির ৮৫ শতাংশ। পরবর্তী বৃহত্তম রপ্তানি পণ্য হিমায়িত খাবার। ২০১৬ সালে ডাচ বাংলা চেম্বার অফ কমার্স অ্যান্ড ইন্ডাস্ট্রি আমস্টারডামে ডাচ-বাংলা এক্সপো ২০১৬ আয়োজন করে। নেদারল্যান্ডস বাংলাদেশে বৈদেশিক বিনিয়োগের অন্যতম বৃহৎ উৎস। বাংলাদেশে ৭০টি ডাচ কোম্পানি কাজ করছে।

## আরও দেখুন

* বাংলাদেশের বৈদেশিক সম্পর্কসমূহ
* নেদারল্যান্ডসের বৈদেশিক সম্পর্ক

## তথ্যসূত্র

নেদারল্যান্ডস
বিষয়শ্রেণী:নেদারল্যান্ডসের দ্বিপাক্ষিক সম্পর্ক
অনঘা দেশপান্ডে

**অনঘা অরুণ দেশপান্ডে** (জন্ম ১৯ নভেম্বর ১৯৮৫ সোলাপুর, মহারাষ্ট্র) একজন ক্রিকেটার যিনি ২০ টি মহিলা একদিনের আন্তর্জাতিক এবং ৭ টি টি -টোয়েন্টি আন্তর্জাতিক খেলেছেন ভারতের হয়ে ।  তিনি ইন্ডিয়া ব্লু উইমেন, ভারত অনূর্ধ্ব -১১ মহিলা, ভারতের মহিলা ক্রিকেট দলের হয়ে খেলেছেন।

২০২০ সালের জুন মাসে, তাকে উত্তরাখণ্ড ক্রিকেট অ্যাসোসিয়েশন (ইউসিএ) উত্তরাখণ্ড মহিলা অনূর্ধ্ব -১৬ এবং অনূর্ধ্ব -১৬ দলের কোচ হিসেবে নিয়োগ দেয়। 

## তথ্যসূত্র

বিষয়শ্রেণী:পশ্চিমাঞ্চলের নারী ক্রিকেটার
বিষয়শ্রেণী:সোলাপুরের ব্যক্তি
বিষয়শ্রেণী:মহারাষ্ট্রের ব্যক্তি
বিষয়শ্রেণী:মারাঠি ব্যক্তি
বিষয়শ্রেণী:মহারাষ্ট্রের নারী ক্রিকেটার
বিষয়শ্রেণী:জীবিত ব্যক্তি
বিষয়শ্রেণী:ভারতীয় নারী ক্রিকেটার
বিষয়শ্রেণী:ভারতের নারী টুয়েন্টি২০ আন্তর্জাতিক ক্রিকেটার
বিষয়শ্রেণী:ভারতের নারী একদিনের আন্তর্জাতিক ক্রিকেটার
বিষয়শ্রেণী:১৯৮৫-এ জন্ম
বিষয়শ্রেণী:মহারাষ্ট্র থেকে আগত ক্রিকেটার
বিষয়শ্রেণী:মারাঠি ক্রীড়াবিদ
মঙ্গল গ্রহের পৃষ্ঠতলের রং

মঙ্গল গ্রহের আবহাওয়ায় ধুলোর উপস্থিতির কারণে এর পৃষ্ঠতলকে দূর থেকে লালচে রঙের দেখায়। কাছ থেকে একে বাটারস্কচের মতো দেখায়। খনিজের উপস্থিতির ভিত্তিকে অন্যান্য রঙও প্রদর্শন করতে পারে, যেমন: সোনালি, বাদামি, সবজে, ইত্যাদি।

মঙ্গল গ্রহের বিশেষ রঙের জন্যই মানব ইতিহাসের শুরুর ‍দিকে এটিকে অন্যান্য গ্রহ থেকে আলাদা করা সম্ভব হয়েছিল এবং এই গ্রহকে কেন্দ্র করে নানান যুদ্ধভিত্তিক রূপকথা গড়ে উঠেছিল। মঙ্গলের এ পর্যন্ত খুঁজে পাওয়া সবচেয়ে প্রাচীন নামটি হলো “Har decher”, যা মিশরীয়রা দিয়েছিল। মঙ্গল গ্রহের রং ভারতীয় জ্যোতির্বিদ্যাতেও যথেষ্ট প্রভাব ফেলেছিল।

## লাল রঙের কারণ

সাম্প্রতিক পর্যবেক্ষণে জানা যায়, মঙ্গলের লাল রং এর গভীর পর্যন্ত বিস্তৃত। মঙ্গলীয় ধুলো লাল হওয়ার প্রধান কারণ এতে ফেরিক অক্সাইডের উপস্থিতি।

## তথ্যসূত্র

বিষয়শ্রেণী:মঙ্গল গ্রহ